
In vântul cald, ca şarpele prin trestii 

A început să-şi tae drum o undă 

De rece vânt. Tot mai puține bestii 

Se scaldă'n râu, în mlaștini se cufundă. 


Uscat foşneşte papura. Din zare 
Vin gemete, suspinele pădurii; 
Și salciei de-aproape i se pare 
Că s'a sfârşit cu binele căldurii. 


Golaşii pui de astă primăvară 

Sunt mari de mult, şi sboară şi vânează, 
Și au aflat şi ei de vechea țară 

In care acum se împrimăvărează. 


Neliniștiţi, îngrijorați, cocorii, 

Cu pliscu'n vânt, pe lungile picioare, 
S'au tot strigat, țintind departe norii 
Tăinuitori, — s'au îmbiat să sboare. 


Mâhnit, pilotul, singur el nu ţipă, 
Npntreabă, nu aleargă, ci de-oparte, 

Infipt pe-un dâmb îşi vâră sub aripă 
Micuţul cap, adânc, ca'n somn, ca'n moarte, 

De ani şi ani călăuzeşte stolul 
Semenilor, dar ştie că văzduhul 

Nu i-a păstrat cărările, şi golul 

Ii dă fiori, de parcă-şi pierde putul. 


Va mai putea să tae ca pe-o apă 
Vicleanul vânt, neprevestit de unde, 
Ce-adună nori, îi sfâşie, i-adapă, 
De care nu ştii unde te-ai ascunde ? 


Mai poate el zări din depărtare 
Limanurile bune de popasuri ? 
Pilotu-şi strânge capul şi mai tare, 
I se năzare fipete şi glasuri. 


Și dacă sborul lui înceteneşte 

Și bietul stol întârzie pe mare, 

Pe apa fără fund, ce duşmăneşte 

Tot ce-i născut pe țărm, fără cruțare ? 


Pieri-vor toți sub valuri prăbuşite, 
Când singur el s'ar cuveni să piară, 
Să cadă cu aripile sdrobite ! 

Și totuși, vai! pleca-vor astă-seară ! 


„Pleca-vom, da, pleca-vom !" se aude 
Prin stuhăriş, din patru părți, într'una. 
Pilotu-şi lasă visurile crude, 

Priveşte'n zări, dacă răsare luna. 


Intinde larg aripele, aruncă 

Semeț din cap, aleargă, îşi ia sborul, 
Și strigă din văzduhuri : dă poruncă, 
Intr'un vârtej măreț, cârmuitorul. 


Și pasările mari, cu catalige, 

Işi răsucesc +o clipă gâtul, mufe, 
Cătând pe sus, pornesc apoi să strige ` 
Străbătător ; se sbuciumă pierdute, ` 

„Plecăm, plecăm !* răspund cu sfâşiere 
Cârmaciului. Și freamătă zăvoiul 

De aripi mari, bătute cu putere, 

Și fără şir se'ndrumă'ntâi convoiul. 


II 


S'au îndrumat, s'au rânduit. In frunte 
Pilotul: se coboară, se ridică; 

El ştie calea, lui i-e dat să 'nfrunte ; 
El cel dintâi şi vânt şi nor despică. 


De mult intrat-a soarele în țara, 
Spre care greu cocorii 'naintează, 
Tot mai zorit să facă primăvara, 
Pe care sburătoarele-o visează. 


Indrumătorul aripele-şi bate; 
Pluteşte-apoi, cât poate să plutească ! 
Işi strigă frații, şi'n pustietate 
Răspunsuri trist, grăbit să se sfârşească. 


Napoia lor se 'nalță luna plină, 

Să lumineze calea 'ndelungată ; 

Și nuferii din ceruri dau lumină, 
Din balta lor de-apururi depărtată, 


Nu-i niciun nor de ocolit şi vântul 
Prielnic e. Se duc într'o plutire ! 
Și merg aşa de iute, că pământul 
Alearsă dimpotrivă cu grăbire. 


Par florile din cer prevestitoare 

De bun sfârşit, iar unele străluce 
Ca peştii albi din ape curgătoare, — 
Și stolu'ntreg ca luntrea se tot duce. 


De mult trecut-a luna peste ele, 
Ca un vultur mărej, nearipata ; 
Cu cât sunt, vai, cocoarele mai grele, 
De n'au ajuns şi noaptea iată-i gata! 

Napoia lor, iar soarele răsare, 
Dând drumul stăvilarelor luminii, 
Câmpie, lac, pădure, fiecare 

Işi scrie margini clare cu vecinii. 


Întreg întunecatul lumii caer 

S'a desluşit; se văd până şi-acele 
Făpturi ce merg cu două labe 'n aer, 
Mai sprintene ca ursul şi mai rele. 


Indrumătorul păsărilor cată 
Acum loc de-odihnă şi de hrană. 
L-a şi găsit; şi paşnica armată 
Coboară după el într'o savană. 


A 


Visare turburată, odihnă şi belşug 
Sunt grabnic părăsite! Şi iar pe sus drumeții 
Işi rânduiră oastea în pacinic chip de plug, 
Când zorile, aprinse, amestecau pe rug 
Colorile vieţii. 


Se-atundă 'n zări, aceleași mereu, spre ținta lor 
Ce nici nu se zăreşte, după pilot într'una. 
Vâslesc, vâslesc alături, şi parcă fără spor, 
In nesfârşirea lină, cu destrămări de nor, 
Le luminează luna. 


E noapte şi ajuns-au de-asupra mării-acum. 
Genuna jos scântee de licurici. Răcoare 
Și vaet se înalță, de împresoară'n drum 
Cocoarele : văzduhul e turbure, ca'n fum, 
De-o ceață 'nșelătoare. 


Strigări turburătoare se-aud nedesluşit 
De-asupra mării 'n spaţiu. Se tângue cocorii, 
Se stătue, se cheamă; şi ţipă răsuşit 
Pilotul, iar tot cârdul în urmă-i răvăşit 
| ~ Işi pune păzitori. 

Sunt toți care porniră, Cu bărbătesc avânt, 
Simţindu-se 'mpreună, sârguitor se-atundă 
Prin negurile nopții, spre țara cu pământ 
Și mlaştini multe, unde vânaturi multe sunt 
Și apă dulce, scundă, 


Dar zgomotul de valuri sporeşte neincetat 
Și parcă le impinge, le duce el! Furtuna! 
Și jos şi sus zadarnic te uiţi : s'a 'ntunecat; 
Și sus şi jos de a-surda te 'ndrepți: s'au înecat 
Și stelele şi luna! 


Alegere nu este : nici să cobori şi nici 
Să ocoleşti puhoiul, câre 'n nemărginire 
Și-a revărsat năprazna ; în van cobori, ridici ; 
Și aripa e slabă; tot una-i unde pici, 
În sigură peire! 


Furtuna ! en văzduhuri şi fluviu ne'ntrerupt 
Și negru îi sminteşte şiragului înotul. 
Intreaga rânduială s'a năucit, s'a rupt; 
Furtuna e de-asupra, în lături, dedesupt; 
Și amețit e totul ! 


Sburlit, întins, pilotul se 'ncumetă în van 
Să fie treaz, comandă, îşi chiamă jalnic stolul. 
Strigarea lui se 'ntundă în glas de uragan; 
Oştirea i se pierde în norii de catran 
Svârliți de-a rostogolul ! 


Cârmuitoru-şi frânge o aripă vâslind. 
Atârnă ciotul, doare şi nu-l pofi desparte, 
Și marea se aude tot mai cumplit mugind ; 
Se văd în clocotire talazurile-albind ; — : 
E ceru-acum departe ! 


Brăzdatul câmp, ca'n Hacări de jucător, ca nins, 

Se clatină cu totul, se nărue, răsare. 

„Cocori ! Cocori !* mai strigă pilotul cu grai stins ; 

Dar ăripa-i, doar una, l-a coborit; l-a prins 
Involburata mare. 

Ca pe un tulg îl poartă al valului destin 
Din tunduri de prăpastii pe vârfuri înspumate ; 
Și oricât bate valul se-aude un suspin ; 
Și ăripe năzare pe liecare clin 
De pasări înecate. 


Pilotul amorțeşte luptând să fie treaz, 
S'audă şi să vadă. Sunt clipele din urmă : 
„Intregul stol pluteşte, coboară la un iaz, 
Și soarele străluce.“ Un milostiv răgaz. 
Și vieața lui se curmă. 


Dar alte multe stoluri, plecate mai apoi 
Spre țara 'mbelşugată, sau poate mai nainte, -~ 
Ajuns-au ca'n grădină la stupul său un roi; 
Au cuib şi viață dulce pe fărmuri şi 'n zăvoi, 
Sub soarele fierbinte. 


V. Demetrius 


CUGETĂRI 
de B. P. Hasdeu 


In toate epocile s'au văzut însă şi de acele firi semeţe, înalte, 
vrednice de solia, ce le-a dat-o Dumnezeirea, cari niciodată n'au 
întins o mână cerşetoare către vre-o mărire pământească, către acei: 
ce uită, că nu săracii spălau picioarele lui Isus, ci Isus a spălat pi- 
cioarele săracilor. Aşa poet a fost Eminescu! 


Amintirile unui moșneag basarabean 


„L'eau coule, le coeur oublie et 
la vie passe.. comme un rêve!“ 


VICTOR HUGO.. 
I 


Au trecut cam mulţi ani, să fie vre-o trei sferturi de veac 
din ziua când, în comuna Brătușeni jud. Bălți (pe atunci al Iaşi- 
lor) dintr'un tată rus şi o mamă moldoveancă, am venit eu pe 
lume, 

Câte nu s'au petrecut de atunci! Nici nu știu de unde să 
încep. Voi proceda deci în mod cronologic. Inainte de toate însă 
trebue să schițez câteva notițe topografice, iar concomitent şi 
unele etnografice, care vor servi și ca prefață, 

Comuna Brătușeni e situată în colțul nord-estic al judeţu- 
lui, megieş cu judeţele Soroca și Hotin și îndepărtat cu vre-o 
20 de kilometri de Prut. Moșia Brătuşeni se întinde în lungime 
dela râul Ciuhur (un afluent al Prutului) până la comuna Bara- 
boi; iar în lăţime, — dela Șofroncari până la Chetroșica ; în total 
vre-o 8000 ha. care în al doilea deceniu al veacului al XIX-lea 
aparțineau strămoșului meu lordache Gafencu dela Botoşani. A- 
ceastă moșie s'a parcelat treptat, întâi între copiii lui și apoi 
între descendenţii lor, așa încât — după exproprierea dela 1864 
făcută în favoarea ţăranilor — mama mea, nepota lui lardache 
Gafencu, moștenise dela părinţii ei Nicolae şi Ana Gafencu (năs- 
cută Orâș dela Ruseni) o răzășie de vre-o două sute ha. 

Dar să continuăm topografia. 

Dacă ne vom închipui Brătușenii ca centrul unei circum- 
ferințe, o rază de 20—25 kilometri va atinge următoarele sate: 

a) Brânzeni, Zăbriceni, Terebna, Hâncouţi, Gălăşeni, Şapte- 
bani, Zăgăicani, Pârjota, Râşcanu, Baraboi şi Chetroşica — toate 
în jud. Bălți. 

b) Dondiușeni, Țau, Corbu și Rujniţa — în jud. Soroca. 

şi c) Ocnița, Cepeleuţi, Hâncouţi, Corjeuţi, Trânca, Hordi- 
nești şi Carpaci — în jud. Hotin. 

Acecte notițe sunt trebuincioase spre a arăta atât etnografia 
satelor, cât și a moşierilor, cu cari părinţii mei întreţineau ra- 
porturi prietenești. 

După cum vedeţi numele satelor sunt românești ; asemenea 
erau și sunt și numele sătenilor și acele ale moșşierilor, Toţi vor- 
beau utunci, adică în epoca copilăriei și a tinereţei mele numai 
şi numai româneşte şi de abia prin ultimele decenii ale veacului 
“al XIX-lea se putea auzi ici colo în sate vorbindu-se şi rusește. 

De asemenea și în conacurile moșierilor se vorbea numai 
românește, Să precizăm cu câteva exemple: 

Moşia Brânzeni aparţinea până în anul 1875 familiei Bote- 
zat. Unul din descendenţii ei, Nicolae Botezat, a fost mai mulți 
ani în şir notar public la Chişinău, unde a și încetat din viață 
acum câţiva ani, lăsând un fiu, astăzi jude-supleant la Tribunalul 
Lăpuşna. In anul 1875 Brânzenii au trecut în stăpânirea lui Va- 
sile Stroescu, românoiil cunoscut, care acum câţiva ani a murit 
la București, ca și fratele său Gheorghe Stroescu anahoretul dela 
Trânca. : 

Hăncouţii aparţineau lui moş Costache Tuşinschi, care, deşi: 
purtând un nume polonez, era băştinaș basarabean și nu vorbea 
decât românește. Venea mereu la Brătușeni, încărcat cu o co- 
lecţie de ciubucuri — căci niciodată nu slobozea ciubucul din 
gură. Parcă-l văd așezat într'un fotoliu şi spunând mamei mele: 

„Păi, coană Anică, vremurile şi ceea sunt grele”... (avea 
un. obiceiu să adaogă la fiecare frază cuvintele: „și ceea“). 

Soarta descendenților lui moș Costache n'o cunosc. 

La Gălăşeni trăia în epoca aceea conu Mihalache Ciuhu- 
reanu, fiul marelui moșier Irimia Ciuhureanu, căruia îi aparțineau 
toate moșiile situate pe țărmurile Ciuhurului și care a lăsat doi 
fii: pe mai sus menţionatul conu Mihalache dela Gălăşeni și pe 
conu Nicolae dela Zăbriceni. Unul din descendenţii lui Mihalache 
Ciuhureanu — d-l Victor Ciuhureanu trăește şi azi la Chişinău, 
unde se află și d-l Teodos Ciuhureanu, fiul lui Nicolae Ciuhu- 
eanu dela Zăbriceni. 

Pârjota aparţinea conului Nastasache Ciolac, urmaşii căruia 
trăesc şi azi acolo, 

Dondiuşenii, Țau şi Plop din jud. Soroca, aveau ca moșier 
pe Iordache Stamati, fratele lui Costache Stamati dela Ocniţna. 
Din urmașii lui lordache Stamati a rămas numai d-l Boris Butmi- 
Stamati, care trăeşte şi azi cu familia la Plop; iar Țau și Don- 
diuşenii au trecut în mâini străine. 

In apropiere de satele mai sus arătate e situată comuna 
Corbu, rezidența familiei Brăescu. În a doua jumătate a veacului 
trecut moşia Corbu aparţiunea lui moş Petrache Brăescu, căsă- 
torit cu Rozalia, născută Stârcea, tot din jud. Soroca. Din a- 
ceastă căsătorie a venit pe lume generalul Constantin Brăescu, 
fost ministru de război în republica moldovenească și decedat la 
Chişinău acum trei ani. Moş Petrache, cu figura unui patriarh, 
era iubit de toți; ospitalitatea lui era proverbială şi în ziun lui 
onomastică veneau oaspeţi din toate părţile. Se dansa atunci 
3—4 zile în sunetele unei orchestre de lăutari aduși dela lași. 
Parcă-l văd pe moș Petrache — după o cină copioasă — jucând 
hora ca un tânăr şi strigând către mine: „Hai Păvăluţă — (așa 
mă chema bătrânul) — hai băieţi cucueţi“, Frumoase „tempi 
passati“ | 

La vre-o zece kilometri mai departe, în hotar cu jud. Ho- 
tinului găsim o altă vatră ospitalieră — Rujnifa, cu moșierul Ion 
Biberi, amator de baluri şi de muzică românească. Aci am auzit 
în 1876 pe vestitul lăutar Sava Pădureanu, care a avut apoi o 
mare influență asupra desvoltării capacității mele muzicale. 

Și acum facem un pas peste Ciuhur și trecem în jud. Ho- 
tin ca să terminăm cu raza topografică cu care am început. 

Moşia Ocnița — azi gară și nod important de cale ferată — 
aparținea poetului român Costache Stamati, cari muri în anul 
1860, lăsând ,doi fii: Mihail și Nicolae, ambii românofili, deși 
născuţi sub dominaţia rusească. Azi această moșie se află în 
“mâini străine. 

La câţiva kilometri dela Ocniţa 'e situată comuna Cepeleuţi 
cu. moșierul de pe atunci Iordache Cihodaru, a căruia soţie coana 
Profirița era cunoscută meșteşugașă în fel de fel de dulcețuri și 
cozonaci. Ambii soţi au încetatidin viaţă încă în anul 1878,copii 
n'aveau, 

Peste: deal avem Hâncouţții, rezidența familiei Ştamo cu mo- 
şierul depe atunci Nicolae Zaharia Stamo, căsătorit cu d-ra Loiz 

dela lași. Din această familie n'a mai rămas nimeni, iar moșia a 
trecut în mâini străine, 

De aici ne îndreptăm spre Prut și trecând prin Corjeuţi — 
fosta proprietate a defunctului Vasile Calmuschi dela Bacău — 
prin Trânca (moşia răposatului Gheorghe Stroescu, care trăia în- 
tr'o stâncă), și apoi prin Hordineşti — fosta proprietate a familiei 
Scordelli — ajungem la Carpaci, care aparținea până în anul 1870 
familiei Măcărescu. Conacul, înconjurat de o mare grădină, a fost 
clădit pe malul Prutului şi eu mă bucuram totdeauna când ve-- 
neam cu părinţii la Carpaci, întrucât Prutul îmi părea o apă 
mare-mare, care stârnea în capul meu copilăresc niște gânduri 
misterioase: „de unde izvorăşte“? „Incotro curge“? „Ce-i pe 
celalalt mal“ ? etc. etc. Dorinţa mea cea mai arzătoare era de a 
mă scălda în Prut, însă acest lucru îmi era strict oprit. Cât am 
rugat-o pe mama: nu şi nu! „Nu-se poate, dragă — îmi spunea 
dânsa, — căci acolo, ai văzut, stă un soldat cu pușcă și nu lasă 
pe nimeni“. Am rugat-o și pe dna Măcărescu: acelaș răspuns; 
şi țaca Nastasâica — (așa îi spunea mama d-nei Măcărescu și la 
fel îi spuneam şi eu) — mă speria: „Ce vrei Păvăluţă, să te îm-- 
puşte curcanul?“ lar la întrebarea mea — ce fel de curcan ? țaca 
Nastasăica răspundea: „păi soldatul de peste Prut“. Aflasem pe 
urmă, că așa îi botezase pe grănicerii români, acești bravi ostaşi 
ce ne-au salvat acum 14 ani din ghiarele bolşevismului, 

Trăiască armata noastră ! 


II. 


Din cele de mai sus reese deci cu evidență că județul Bălți 
ca şi. toate celelalte județe ale Basarabiei (cu excepția jud. Cet,- 
Albă) avea încă în a doua jumătate a veacului trecut o popula: 
ție omogenă moldovenească, așa încât rusificarea provinciei nu 
începuse a propăşi decât în primul deceniu al veacului curent, 
curmată însă în 1918 prin alipirea Basarabiei la Patria-Mamă. 

După aceste însemnări de ordin istorico-etnografic trec la 
cele personale. 

Deși tatăl meu era rus (de origină poloneză), și în primi, 
ani ai căsătoriei sale nu știa românește (învățase treptat această 
limbă mai pe urmă) totuși în casă la noi se vorbea moldovenește 

mai ales că toți servitorii erau sau moldoveni sau ţigani româ- 
nizaţi din foşti șerbi, Chiar şi dădaca mea Măriţa, era o moldo- 
veancă, așa încât limba primilor trei ani ai copilăriei mele a fost 
moldovenească și de abia în cursul anului al patrulea am început 
a vorbi și rusește. Ími aduc aminte de un incident. Intr'o zi tatăl 
meu m'a prins în flagrant delict lângă ușa unei camere în care 
intrarea îmi era strict interzisă şi ma tras de ureche strigând : 
„eu tibe spunil ștob tu ne dutil“ (ţi-am spus să nu te duci). Eu 
la mamă: „mămucuţă, de ce oare tata zice spunil și dutil ?* lar 
mama: „las, băieţele, așa e năravul lui; când vei fi mai mare, 
atunci vei înţelege“, Şi când am crescut, am înţeles... 

Am înţeles pe urmă şi psihologia mamei și acea a tatălui, 
precum și conflictele ce isbucneau între dânşii pe terenul senti- 
mentelor naţionale. 

Când am împlinit cinci ani, am fost dat pe mânele unei 
dădace din Elveţia franceză, “iar după alţi trei ani părinţii mei 
au angajat un învăţător de origină poloneză, care m'a pregătit la 
liceu şi dela care am învăţat şi limba poloneză; așa încât, când 
m'a adus mama în anul 1869 la Chişinău — (alte licee nu existau 
atunci în Basarabia) — cunoșteam patru limbi — (moldovenească, 
rusă, franceză și poloneză) — şi am fost primit în clasa întâia a 
liceului Hâjdeu. 

Șapte ani de zile Ja liceu! Cine nu-i cunoaște ? Un șir de 
ani monotoni : dela vacanţa de Crăciun până la acea de Paşti şi 
de aici până la vacanţă mare. Vacanţele acestea constituiesc sin- 
gurele intervale senine în viața unui licean. E bine înţeles că 
toate vacanţele le petreceam acasă, deși călătoria dela Chișinău 
la Brătușeni nu era lucru ușor; aproape două sute de kilometri 
de străbătut cu o căruță poştală (perecladnaia) și o noapte fără 
somn. Şi totuși „vacanța“ era un termen așteptat cu o mare ne- 
răbdare, trezind energiile şi scormonind perspective ademeni- 
toare, 

Au trecut și acești șapte ani — cum trec toate pe lume şi 
m'am trezit într'o bună zi student la facultatea de drept din Pe- 
trograd (pe atunci: Petersburg). 

Din timpul anilor studenţeşti subliniez două momente istorice, 

Primul moment: războiul zis „desrobitor“ din anul 1877. 
Mi-a rămas în memorie faptul următor: venisem la Brătușeni în 

Iulie 1877, să petrec vacanţa și cu proectul tainic de a mă an- 
gaja în armată ca să lupt și eu pentru desrobirea Româiei și a- 
ceea a fraților slavi. Şi cine ştie, poate aş fi reușit să conving 
pe părinții mei, dacă nu s'ar fi amestecat destinul în persoana 
unui unchiu al meu Nicolae Talpă, căpitan în armata rusă, care 
Grav rănit a fost evacuat depe front şi se afla în perioda con- 
valescenţei la Brătuşeni. 

Câte lucruri interesante ne-a povestit unchiul! Il ascultam 
cu gura deschisă. lar când într'o zi i-am destăinuit secretul meu, 
a sărit depe fotoliu în care era așezat și a început „opera de 
desmeticire“ : 

„Cum poţi tu — (striga dânsul) — cu judecata ta sănătoasă 
să plănuești o asemanea nerozie ? Ai inebunit băiete! Uite-te la 
mine: am rămas un schilod... şi pentru ce ? Pentru cine ?,.% 

— „Cum pentru cine? ripostam eu. „Pentru frații noștri 
români ! i 

„lan lasă, băiete, aceste scornituri ! Căci n'au început rușii 
războiul pentru frații noştri români, ci pentru „fraţii“ lor slavi, 
precum şi pentru cucerirea Bosforului. iar acești frați — (bratuş- 
chi) — mai ales bulgarii, nu merită să vărsăm noi sângele nostru 
pentru dânşii... vei vedea pe urmă că eu am avutdreptate; À- 
scultă-mă, Pavaluţă, şezi ghinișor şi termină studiile ! 

In momentul când eram să-i dau replica se deschide ușa 
și intră mama. Unchiul nebăgând de seamă la semnele cei fă- 
ceam, a încredințat mamei taina mea. Atunci mama, susținută 
de argumentele unchiului, mi-a citit o lecţie, cum ştia dumneaei 
şi m'a îndatorat să-i dau cuvânt că voi continua studiile, Ce e- 
ram să fac ? l-am dat cuvântul și lam ţinut. Faptele de mai târ- 
ziu au arătat că unchiul a avut dreptate, 

Alt moment istoric a fost asasinatul ţarului Alexandru al 
doilea în ziua de întâi martie 1881. Am fost taman în acea zi 
invitat la masă de către prietenii mei basarabeni şi trebuia să 
trec prin piaţa palatului. 

In apropierea pieții am auzit mare sgomot; toţi trecătorii 
se srăbeau într'acolo, iar cei puţini ce veneau de acolo ţipau: 
„Țarul nostru a fost ucis, Dumnezeu să-l ierte“... Când am a- 
juns în piaţă, era o mulţime de lume așa încât nu era chip de 
trecut. Am stat deci pe loc și am observat mulţimea. La un mo- 

ment dat a început o mare mișcare, toți s'au dat în lături, îm- 
brâncindu-se unul pe altul şi deodată a apărut o sanie escor- 
tată de cazaci, în care era moștenitorul tronului Alexandru al 
treilea cu soţia Dagar... Deodată mulțimea s'a descoperit, stri- 
gând : „Ura! Trăiască Țarul! Trăiască Țariţa“. Vorba franceză : 
„Le roi est mort, vive le Roi“. N'am văzut nici un semn de 
doliu, n'am auzit nici o bocitură, nici un suspin de suferință... 


D. Pavel Cuzminschi 


deși defunctul purta titlul de desrobitor. Așa e ironia desti- 
nului, 

Acea perioadă a vieţii mele a dat naștere unui conrlict su- 

` Hetesc care de alt fel era inevitabil şi care a durat un şir de ani, 
terminându-se şi el prin intervenţia destinului, 

Conijlictul a izbucnit în zilele războiului din 1877, când la 
un moment dat în conştiinţa mea, s'a pus întrebarea următoare: 
„Bine, dar la urma urmei, ce ești tu, măi băiete, rus sau ro- 
mân ? Firește că un răspuns categoric nu venea, cu atât mai 
mult, cu cât pe de o parte stătea tatăl meu, mediul și educaţia 

rusească, iar pe de altă parte — iubita mea mamă, care îmi 
spunea: „Ascultă Păvăluţă, nu te chinui degeabă! Să fii tot- 
deuna cetățean leal rus şi în acelaș timp să nu uiţi că ai supt 
lapte românesc. Și atunci vei rămâne ruso-român atâta vreme 
cât va vrea Dumnezeu... Nu-ţi bate capul degeaba şi fă-ţi 
datoria“. 

Și totuşi mi-am „bătut capul“ un şir de ani până în anul 
1886 când a murit tatăl meu ; iar elementul rusesc nu mi-a dat 
pace până în anul 1918, când a încetat din viaţă însuși Rusia și 
când s'a terminat şi dualismul firei mele și conflictul meu sufle- 
tesc, laptele mamei rămânând învingător... Şi iată cum din 
„ruso-român“ m'am transformat în Român, eşind cu obrazul 
curat dintr'un conflict îndelungat și chinuitor. 

In lulie 1881, după ce mi-am luat licenţa în drept, am re- 
venit în Basarabia şi peste câteva luni am fost ales preşedinte 
al Zemstvei jud. Bălţi. lar înainte de a fi ales (și probabil cu 
scopul ca să fiu ales) destinul a intervenit și de astă dată în 
persoana unui prieten al meu Mișu Ciuhureanu (fiul conului Mi- 
halache dela Gălășeni), care stând într'o zi de vorbă cu mine, 
m'a întrebat: 

— „Da la conu Nicolae ai fost?“ 

— Care conu Nicolae? 

— „Păi, conu Nicolae Casso dela Chișcăreni, şeful judeţu- 
ţui nostru“. 

— Ce să caut eu pe acolo? am ripostat, 

— „Cum ce să cauţi, naivule? Nu știi oare că fără con- 
simţimântul d-lui Casso nu se face la noi nimic, nimic? Şi a- 
poi conu Nicolae e o fire interesantă şi cu toate astea un ro- 
mânofil sincer. Hai, înhamă caii și fuga la Chișcăreni !“ 

L'am ascultat pe Mișu, m'am dus la conu Nicolae și n'am 
regretat că m'am dus. 

— „Sper, că n'ai uitat limba mamei ?* fu prima întrebare , 
a lui Casso. Şi apoi alte întrebări, un fel de examen în cursul 
căruia am discutat și chestia „dualismului“ ruso-român (sau ro- 
mâno-rus) şi speranţele de viitor, și tutti-quanti. Așa încât după 
ce mi-am absolvit „examenul“, conu Nicolae mi-a propus să 
candidez la președinția zemstvei, Peste câteva luni am candidat 
și am reușit. lată cuma început o nouă perioadă a vieţii: acti- 
vitatea cetățenească, 

III 


Instituţia unde am început activitatea mea cetăţenească 
purta firma: „Beleţcaia Zemscaia Uprava“ (în românește : dele- 
saţia executivă a zemstvei județului Bălți), Această „upravă“ era 
compusă dintr'un preşedinte, doi sau trei membri, un secretar, 
un contabil și câțiva impiegaţi. Preşedintele și membrii erau aleşi | 
pe trei ani din sânul unei adunări a consilierilor judeţeni, aleşi 
şi ei pe aceiaș perioadă din toate straturile rarale şi urbane ale 
populaţiei judeţene, de către alegătorii de drept. 

Adunările consilierilor judeţeni (glasnâi) aveau loc odată pe 
an, rămânând ca toate hotărîrile acestor adunări (Zemscoe sob- 
ranie) să fie executate în cursul anului de către delegaţia sus- 
menţionată, 

Atribuţiile adunărilor judeţene pot fi rezumate în două cu- 
vinte: „gospodăria județului“, iar delegația zemstvei n'avea de- 
cât funcțiuni executive, plus obligaţia sau dreptul de iniţiativă 
în materie economică-sanitară, urmând însă ca această iniţiativă 
să fie aprobată de către adunarea judeţeană. Pe scurt, un fet 
„de sfat“ al judeţului cu organe executive îndependente de ad- 
ministraţia județeană și acea gubernială. 

Introdusă în al șaptelea deceniu al veacului XIX-lea, Zem- 
stva a fost la început o instituție autonomă; iar după moartea 
țarulului Alexandru al II-lea, atribuţiile ei au fost treptat „am- 
putate“ și activitatea ei pusă sub controlul gubernatorului pro- 
vinciei respective, 

Uitasem să menţionez zemstvele guberniale sau provinciale 
cu aceleași atribuții gospodărești însă numai în chestiuni de impor- 
tanță gubernială. Adunările judeţene alegeau din sânul lor câte 
6—7 consilieri suberniali (subernschi glasnâi), cari formau o a- 
dunare gubernială (gubernscoe zemscoe sobranie), din sânul că- 
reia se alegea delegaţia provincială executivă (gubernscaia zem= 
scaia uprava) compusă dintr'un preşedinte şi 3—4 membri, un. 
secretar, un contabil şi câțiva impiegaţi, 

Adunărele judeţene erau prezidate de către mareșalii no- 
bilimei ai judeţelor respective, iar acele guberniale — de către 
mareșalii nobilimei provinciilor. Adunările în urmă au constituit 
la vreme o pepinieră a deputaţilor pentru viitorul parlement rus 

— „Sosudarstvenaia duma", 


16 VIAŢA BASARABIEI 


Mareșalul nobilimei din jud. Bălţi în epoca intrării mele în 
serviciul zemstvei era sus menţionatul conu Nicolea Casso, care 
fse bucura de încrederea țăranilor şi comanda la adunările jude- 
ene ca un veritabil „mareșal“. Consilierii ţărani, cari vorbeau 
numai moldovenește şi nu înțelegeau de loc ce vorbea boerii, 
îşi îndreptau privirile către barba conului Nicolae și atunci când 
venea treaba la vot, „mereșalul“ scotea băsmaua din buzunar și 
o punea pe masă așa încât atunci când trebuiau bile albe, conu 
Nicolae își acoperea barba cu batista, iar când dorea bile negre, 
se ţinea de barbă, o barbă lungă ca la d-l Iorga și neagră ca 
păcura, Aşa fiind, când s'a procedat la balotajul meu, știam că 
voiu fi ales, întrucât barba conului Nicolae era acoperită cu o 
batistă, Și am fost ales cu o majoritate covârșitoare, ca şi mem- 
brii: Ionel Buznea dela Obreja, un tânăr de vârsta mea și bă- 
trânul lon Stanevici singurul reales din foștii membri.. 

Și iată textual motivele rostite de conu Nicolae consilierilor 
țărani în limba moldovenească : „Am înjugat la plugul gospodă- 
resc pe acești doi juncani (adică pe mine şi pe Buznea), întru- 
cât sunt harnici și de ai noştri; iar pe bătrânul (adică pe Sta- 
nevici) l'am lăsat ca să stea la coarnele plugului, să nu siărâme 
cumva plugul juncanii noştri“... 

Ori — fără ca să ne lăudăm — peste un an de zile conu 
Nicolae însuşi constatase că juncanii nu numai că n'au sfărâmat 
plugul, dar l’au întărit, îndreptându-l cu energie și cu dragoste 
pe brazda binelui obștesc. 

Preşedintele zemstvei suberniale era pe atunci vestitul ro- 
mânofil conu Alexandru Cotruţă, ales și reales când era la pu- 
tere partidul „Leonard“ în frunte cu d-l Pavel Leonard. lar toc- 
mai în epoca intrării mele în serviciul zemstvei acest partid se 
afla deja în decădere și a fost în curând înlocuit cu partidul 
»Crupenschi“ de sub conducerea lui Teodor Crupenschi, pe a- 
tunci preşedinte al tribunalului Chișinău, o fire autoritară şi in- 
fluentă. El a știut să grupeze întreaga familie a acestui neam 
din toate județele într'un clan omogen și docil, atrăgând şi pe 
elementele elene (ca fraţii Sinadino, Constantin Duncă, Nicolae 
Erjiu şi alţii) precum și pe frații Semigradov cu rudele lor, 
pe fraţii Donici și pe fraţii Catargi, aşa încât reuşise să formeze 
un partid puternic ce a dominat Basarabia un șir de ani chiar 
până la Unire, 

In anul 1884 acest partid l'a ales pe d-l lon Catargi (tatăl 
actualului senator Victor Catargi) mareșal al nobilimei basara- 
bene, iar ca mareșali judeţeni au fost aleşi aproape în toate ju- 
dețele membri ai familiilor Crupenschi, Semigradov și Donici, așa 
încât numai în judeţele Bălți și Soroca mai rămăseseră câţi-va 
ani încă d, d. Casso și Brăescu din partidul moldovenesc, însă 
şi ei au trecut pe urmă în partidul lui Teodor Crupenschi, Acest 
fapt mă impresionase, așa încât mă hotărisem să părăsesc zemstva 
şi să depun candidatura mea la postul de judecător de ocol la 
Odesa, unde am și fost ales câteva luni mai pe urmă. 

Inainte însă de a părăsi zemstva am avut o interesantă con- 
vorbire cu conu Alexandru Cotruţă, care venise la Bălţi ca să 
inspecteze podurile de pe drumul de poștă: „Bălţi-Orhei“ întru- 
cât acest drum intra în competința zemstvei guberniale. Şi iată 
cum într'o seară stăteam de vorbă. După ce îi destăinuisem proec- 
tul de a intra în magistratură, care de altfel mă atrăgea totdeauna, 
conu Alexandru a rostit cuvintele următoare: 

— „Uite băiete! N'am nimic de spus împotriva proectului 
tău, mai ales că ai vocaţiune pentru justiţie; însă nu trebue să 
uiţi că ești basarabean și că Basarabia are nevoie de oameni de 
treabă cari îşi iubesc ţara, Mai așteaptă, mai rabdă! Uite-te la 
mine: trăesc al șaptelea deceniu, și nu mă dau... Crezi că mi-e 
uşor ? Şi totuși lupt și voiu lupta până în ultimul moment“.., 

— Bine coane Alexandre, dar suntem prea puţini, n'avem 
putere. Uite-te chiar conu Nicolae Casso și moșu Petrache Brăes- 
cu au trecut la adversarii noştri. Cine a mai rămas? Un pumn 
de oameni, 

— „Ce spui băiete? De unde atâta pesimism? Și parcă nu 
ştii că chiar un pumn de oameni hotăriţi și cinstiți pot să facă 
mult. Ascultă-mă pe mine: rabdă!“ 

Mult a mai vorbit bătrânul şi la urma urmei i-am făgăduit 
că deocamdată voiu suspenda hotărîrea. Destinul însă, impla- 
cabil şi arbitrar, s'a amestecat iarăşi în viața mea și anume: a 
devenit pe neașteptate un loc de judecător de ocol la Odesa și 
întrucât ev pusesem câteva luni în urmă candidatura mea — am 
fost ales și am demisionat dela Zemstvă tocmai în ziua când a 
părăsit Zemstva şi conu Alexandru Cotruţă, grav bolnav. Astfel 
a luat naștere atotputernicia clanului Crupenschi, adunările dvo- 

__renilor şi ale zemstvei reducându se la un simplu prilej de va- 
nități meschine, iar organele executive ale zemstvei decădeau tot 
mai mult până au devenit niște instituţii biurocratice, ca și acele 
Guvernamentale, 


IV. 


Şi iată cum am intrat în a doua faza a activităţii mele ce- 
tățeneşti : magistratura, Menţionasem mai sus, că justiția mă a- 
trăgea încă depe când eram student, așa încât din prima zi când 
mi-am luat postul în primire, am simțit că de astă dată mi am 
găsit vocaţiunea. Și de fapt am distribuit dreptatea 15 ani de 
zile fiind ales şi reales de cinci ori pe o perioadă trienală. 

Instituţia judecătorilor de pace (mirovoi sudia) în Rusia a 
fost introdusă în epoca marilor reforme împreuna cu zemstva, pe 
baza principiului de scrutin, judecătorii urbani fiind aleși de căt- 
re consiliile municipale (gorodscaia duma), iar cei rurali de 
către adunările judeţene (zemscoe sobranie), urmând apoi să fie 
confirmaţi de senatul ocârmuitor, care însă n'avea în această ma- 
terie altă atribuţie decât verificarea titlurilor celor aleși, întru- 
cât conform legii dreptul de a candida îl aveau numai licenţiaţii 
în drept (sau în litere),posedând un minimum de 200 ha. de pă- 
mânt sau un imobil de aceiaş valoare și fără cazier penal. 

Oraşul Odesa era împărțit în 15 ocoale, din cari ocolul în- 
tâiu era considerat ca cel mai neplăcut, întrucât aproape toate 
oficiile de stat, precum și toate autorităţile se aflau centralizate 
în raza acestui ocol; astfel la repartizarea ocoalelor între titu- 
ari, ocolul întâiu era totdeauna predestinat celui mai tânăr din- 
tre judecători, 

N'am scăpat nici eu de această predestinare, însă pe când 
predecesorii mei nu rămâneau acolo decât timpul obligatoriu, eu 
am rămas titular la acest ocol cincisprezece ani neîntrerupţi și 
_aş fi rămas probabil mai mult, dacă nu s'ar fi amestecat din nou 
destinul... 

Printre cei 15 judecători de ocol, (cari formau instanţa de 
apel) eram 4 basarabeni ; Străjescu, Ilașcu, Dianu și subsemna- 
tul, Toţi vorbeam moldovenește şi spre a nu uita limba maternă 
ne adunam în fiecare Duminică la unul dintre noi şi vorbeam 
numai moldovenește.. Făceam și muzică. Dianu care era mare a- 

mator de muzică, mai ales românească, avea obişnuința, după 
cină, să-mi adrezeze mereu aceleași cuvinte: „Hai, Păvălache, 
la pian! Şi trage bre o horă frumoasă, cum ştii tu“. 

Și mă puneam la pian, și „trăgeam“ una după alta „Hora 
Plevnei“, „Visul“ și toate celelalte, unele chiar din compoziţia 
mea. Se terminau aceste „concerte“ aproape totdeauna cu un 
discurs rostit de acelaș Dianu : 

„Măi Păvălache ! Eşti un lăutar înăscut... Ce te-ai băgat 
tu în magistratură ? Locul tău nu e aici, între noi, ci acolo în 
lumea artistică, Ascultă-mă, bre, leapădă dosarele și hai la con- 
servatoriu ! Vei deveni o celebritate ca Paderevschi”. Ete., etc. 

Se înţelege dela sine, că aceste întruniri n'au rămas fără 
consecinţă, întrucât fiind ovaţionat fiecare săptămână de colegiu 
mei, n'am putut rămâne insensibil la asemenea laude, cu atât 
mai mult cu cât am avut totdeauna o pasiune pentru muzică, 
Și atunci nu e de mirare că împlinind în mod conştiincios func- 
tiile de magistrat, visam totuși la o cariera muzicală, 

Intr'o zi venise la mine Dianu, strigând de departe: „A 
sosit Sava Pădureanu şi diseară va cânta în gradina publică; 
haide, bre, mergem cu toţii“. Şi ne-am dus şi ne duceam în 
fiecare seară timp de două săptămâni cât a cântat vestitul lău- 
tar. l-am arătat şi horele mele și peste trei zile ni le cântase 
cum știa dânsul, Puteţi să vă închipuiţi ce am simţit eu când 
am auzit horele mele executate cu o măestrie încomparabilă. Da 
Dianu tot îmi şoptea: „Vezi, bre! Nu ţi-am spus eu, că ai un 
talent muzical extraordinar... Ascultă-mă pe mine și leapădă 
dosarele !“. 

Și la urma urmei lam ascultat şi după 15 ani de magistra- 
tură am demisionat, pornind spre Peterburg unde mi-sa oferit 
un post de secretar la ministerul domeniilor şi unde puteam să 
urmez și cursurile la conservatoriu. In cursul acestor 15 ani tră- 
iți la Odesa n'am pierdut totuşi contactul cu Basarabia, ba ve- 
nind la Chişinău la adunările nobilimei, ba petrecând vacanţele 
la Bratușeni, la mama. 

Când a aflat mama că mă mut la Peterburg, a fost întris- 
tată, însă după ce i-am explicat scopul acestor deplasări şi i-am 
făgăduit că voiu petrece vacanţele ca până acum la Brătuşeni 
m'a binecuvântat cu o icoană de care nu m'am despărțit până 

în ziua de azi şi s'a liniştit cum se liniştesc bietele mame, adică 
cu durere de inimă. 

Patru ani de zile petrecute în capitala Rusiei au trecut ca 
un vis. Însă conservatorul pe care îl frecventasem cu râvnă, nu 
m-ia dat ceea ce am așteptat, iar ministerul cu biurourile sale 
infectate ca cele dela București cu microbul biurocratizmului mă 
plictisiseră în așa grad, încât n'am mai putut suporta şi într'o 
bună zi am demisionat, pornind în străinătate. 

Uitasem să spun că în cursul acestor ani, profitând de con- 
cediile legale, am fost de trei ori în străinătate, străbătând Scan- 
dinavia, Germania, Belgia, Franţa şi mai ales Elveţia unde con- 
tractasem legături prietenești în lumea muzicală şi cea artistică; 
parcă știam că într'o zi destinul mă va expatria pe un şir de 
ani spre a reveni peste un sfert de veac în țara natală unită pe 
veci cu patria mamă. 

Ţărele scandinave cu frumuseţele naturei și Cu o populaţie 
cinstită şi muncitoare mi-au lăsat o impresie din cele mai bune, 
Am stat în patria lui Ibsen și a lui Grieg două luni de zile și 
am rămas încântat atât de organizaţia socială, cât şi de înstitu- 
ţiile culturale, cari ar putea servi ca model pentru celelalte sta- 
te. lar orașe ca Stocholm, ca Bergen, ca Oslo (pe atunci Cristia- 
nia), ca Goteborg, de o curățenie aproape ideală, impresionează 
pe toţi cei ce călătoresc prin peninsula scandinavă. Trebue sa 
adaog că impresiile mele datează încă din ultimul deceniu al 
veacului trecut; și atunci pot să-mi închipuesc la ce grad de 
cultură au ajuns azi Suedia și Norvegia, care după cum se ştie 
au scăpat şi de ororile războiului mondial, îmbogaţindu-se în a- 
celaş timp ca celelalte state neutre, . 

Dela Goteborg m'am îndreptat spre Hamburg, făcând un scurt 
popas la Copenhaga, care de altfel nu m'a impresionat deloc. 
Hamburgul din contra cu basinurile sale naturale (Alster) în cen- 
trul orașului și cu hotelurile sale luxoase, cu docuri uriașe și cu 
un port impozant din care pornesc zilnic vapoare transatlantice 
în toate părţile lumii, mi-a plăcut mult. 

Dela Hamburg m'am dus la Bruxelles unde am poposit câ- 
teva săptămâni luând contact cu lumea artistică și muzicală din 
capilala Belgiei. De aici am luat trenul Parisului (lexpress de 
Paris) şi iată mă în „capitala lumei“ cum o denumesc cu mân- 

drie francezii, Aș spune mai exact: „magnetul lumei“ întrucât 
Parisul a atras totdeauna și atrage și în ziua de azi oamenii din 
ambele emisfere. 

Câte volume s'au scris asupra acestui oraș extraordinar! 
Şi cine nu-l cunoaște măcar din descrieri! Lumea s'a familiari- 
zat şi cu Tuilleries și cu Louvre și cu Notre-Dame și cu Tour- 
Eifel şi cu Champs-Elysées şi cu Arc-de-Triumphe și cu toate 
celelalte curiozităţi şi atracţii ale Parisului. Am stat acolo câte- 
va luni încercând „executarea silită“ (vorba juristului) a facultă- 
ţilor mele muzicale trezite de celebrul lăutar Sava Pădureanu, 
Am debutat la „Figaro“ și apoi la „Le Journal“, aceste două co- 
tidiane rivalizând prin concertele săptămânale care atrăgeau 
„atunci, adică în ultimii ani ai veacului trecut, elita societăţii 
pariziene, 

Pot să spun fără a exagera că succesul acestor debute a 
fost din cele mai strălucite, Am păstrat câteva recenzii, care re- 
petau elogiile adresate șapte ani în urmă la Odesa de fostul meu 
coleg Dianu, şi mă întitulau: „Le poéte du piano“ (poet al 
pianului). 

Încurajat de aceste succese, am dat două concerte în sala 
lui „Elysee-Palace“ cu aceiaș izbângă morală și de astădată şi 
pecuniară, câștigând primele două mii de franci. Am făcut cu 
acest prilej cunoștință cu un impresariu american, care îmi ofe- 
rise să i-au parte la un turneu în Statele Unite împreuna cu un 
tânăr violinist italian Marchetti, care a participat şi dânsul la 
concertele dela „Figaro“ şi dela „Le Journal“. 

Oferta era ademenitoare: pe 6 luni douăzeci mii dolari, 
toate cheltuelile căzând în sarcina impresariului. Eram să sem- 
nez contractul, când s'a amestecat iarăşi şi iarăși destinul. 

M'am trezit a două zi după negocierile menţionate cu tele- 
gramă dela Brătuşeni cu conţinutul următor: „Bolnavă doresc să 
te văd. Mama.“ Am arătat telegrama americanului și în aceiaş 
zi am luat „Orientul“ urmând ca turneul să fie suspendat până 
când mă voiu întoarce la Paris. 


Pavel Cuzminschi 


Inserare. 


Bat clopotele rar, rar, rar... 
Vecernea plânge 'n înserare 
In cer s'aprinde-o lumânare 
Ca un far. 


Trece un mort pe drum și nime 
După sicriul dus de-un om 
Aşa, precum ar duce un pom : 
Jur împrejur întunecme... 


Si clopotele bat mereu 
Mai tare și mai des acum : 
Să se trezească Dumnezeu 
Să vadă ce-i pe drum... 
D. lov 


Spovedanie basarabeană 


Intr'un chenar de oglindiri solare, 
Am dus calvarul greu, nemeritat, 
In ghiara unui secol, ce 'n suflare 
Avea atât venin pulverizat. 


Năâvile cu merinde otrăvite 

Din râul silniciei, le-am ancorat 
Cu ancoră voinţei neclintite, 

In delta sufletului turburat. 


Iar stratul de rugină, alipit 
Pe-al strămoşescului slăvit pocal, 
Până la fund de tot Pam șlefuit 
Cu-al conștiinței aspru ideal. 


Sudoarea tuturora de sub cruci, 

A 'nămolit Golgota de granit, 
Care—a ’nghițit surâsuri de butuci 
Și mii de suferinți a slobozit ! 


Bolgrad Witt Popa 


Cetatea-Albă. 


—— 


Dintre toate cetățile de piatră, de care ne-am ocupat în capi- 
tolul anterior, Cetatea Albă se desprinde distinct, cu un trecut adîne 
si cu o profilare complectă. Descrierea ei merită o atenţie deosebită. 

Cea dintăi cunoscută mai bine de istorici, străini sau romîni, 
s'a bucurat de monografii numeroase - şi de cercetări repetate. Una 
-din cele mai bune şi puţine lucrări bune a d-lui Iorga i-a consac- 
sat de mult încă un studiu complect istoric 1). Ştiri noi s'au mai 
adăugat mai ales în urma cercetărilor d-lor G. I. Bratianu, ?) Şt. 
Ciobanu — în lucrările citate — Paul Nicorescu ê) Gr. Avachian, £) cel 
-din urmă răscolitor al comorilor arheologice şi organizatorul unui 
muzeu la cetate, 

Cea dintăi aşezare apare pe vremea Grecilor antici, Tyras 
fiind una din cele mai cunoscute colonii pontice. Vechiul Tyras este 
şi astăzi vizibil în resturi păturite unele peste altele, mai cu seamă 
în părţile dinspe liman. Este cea mai primejduită parte a stațiunii 
istorice, de oare ce nu se bucură de nici o îngrijire, surpîndu-se 
mereu. Ba încă acum cîţiva ani primăria prin consilieri, neînţălegă- 
tori ai valorilor ce le posedă, era gata să parceleze locul cu anticul 
-patrimoniu, şi să distrugă ce a mai rămas din Tyras pentru modeste 
locuinţi moderne. Cetatea veche se întinde azi şi ’n diferite curţi 
particulare. 

S'au scos la iveală: cărămizi şi ţigle cu ştampile, toarte, gra 
fite, vase de lut excelent arse şi de sticlă bine păstrate — multe din 
ele cu însemnari interesante, de oarece ne ajută la cunoaşterea vie- 
ței publice şi particulare a coloniei greceşti. O parte din acest ma- 
terial, caşi din cetăţile ulterioare, se află depozitate întrun muzeu 
„provizoriu la liceul de băieţi ; altă se găseşte la muzeul de antichi- 


1) N, Iorga. „Chilia şi Cetatea Albă“ Bucureşti 1899. 
#) „Les Buigares à Cetatea Albă“ Paris 1925. 

3) In diferite numere din B. C. M, Ist. 

4) In „Bulet. la M. J.“ Chişinău 1931, pp. 47—104 

tăţi din Odesa ; la începutul de muzeu din cetate; cîteva la sediul 
Comis. Monum. istorice din Chişinău; şi 'n fine s'au îmbogaţit şi: 
unele colecţii particulare, aceia a d lui Nicorescu bănuim cea mai 
bogată. 

Tyras a fost înfiinţată în a două jumătatea a sec. VII a, Cr. 
şi s'a desvoltat ca una din cele mai importante colonii prin relațiile- 
cu hinterlandul scitic şi cu marele centre economico-culturale : Milet- 
Rhodos, Athena etc. Organizat după sistemul marilor oraşe din. 
Grecia, cu senat din patru sute de membri, cu consiliu economic, 
era condus de un strateg şi un astynom, a cărui efigie apare pe 
numeroasele monede ce s'au pastrat. Justiţia era condusă de un Si-- 
nedrion, tribunalul bătrînilor oraşului. 

Viaţa liniştită a cetăţii greceşti s'a scurs aproape şapte vea- 
curi, pînă la 52 p. Cr., cînd cade sub stăpînirea romană. A doua 
formă de viață n'a schimbat prea mult aspectul oraşului, păstrîndu- 
şi încă autonomia. 

Abia cu invaziile barbare începe o tristă epocă, de oarece, prin 
importanţa ei, a fost punctul de atracţie al diferitelor năvălitori şi 
stăpînitori, pe cînd alte cetăţi pontice s'au bucurat de o relativă li- 
nişte sub dominaţia bizantină. Goţi, Huni, Avari, Slavi, Cumani şi 
Pecenegi au trecut pe aici, după toate probabilitățile istorice. Bul- 
gari, Tatari, Bizantini, Cazaci mai tîrziu, au stăpînit sigur oraşul, 
pînă cînd la finele sec. XIV se fixează aici domnia moldovenească. !)- 
Incepe o eră de prosperitate, dela domnia lui Alexandru cel Bun şi 
care ţine întreg veacul XV; la 1484, sub Ştefan cel Mare, număra 
20.000 locuitori. De atunci a fost mereu locuită; deşi căzută sub- 
stăpînirea turcească, Cetatea Albă este un emporiu important la Ma- 
rea Neagră. Abia pe timpul războaelor dintre Ruşi şi Turci decade 
enorm ; la 1812 nu mai avea decît 4112 locuitori. Sub Ruşi şi-a 
revenit, crescînd mereu ca port şi oraş, pînă cînd revenind sub stă-- 
pînirea romînească la 1918, să-şi recapete importanţa de... mu- 
nicipiu. 

Resturile acestor civilizaţii s'au păstrat, cele mai vechi ames- 
tecate, cele mai noi bine dinstincte, Cetățile succesive erau pe cale 
de dirîmare. Datorită iniţiativei unor autorităţi locale şi mai ales. 
Comisiei monum, ist. dela Chişinău, s'au restaurat o parte din zi- 


1) Vezi şi Bogdan „Inscripţiile dela Cetatea Albă”. Bucureşti 1908. 

“duri şi turnuri, s'au consolidat flancurile dinspre apă, aşa că vechea 
-cetate moldovenească mai străjueşte încă drept mărturie à trecu- 
“tului ei. 7 

Incă pe vremea lui Alexandru cel Bun, pentru apărarea portu- 
lui viu se întăreşte cetatea Moncastro, după denumirea genoveză — 
cum 'ne marturiseşte călătorul francez dela 1421 Guillebert de La- 
nnoy. Pe timpul lui Ştefan cel Mare drumul comercial ce trecea pe 
-aici capătă o importanţă exclusivă, dela închiderea altor căi spre 
Orient din cauza Turcilor, care tindeau să transforme Marea Neagră 
în loc otoman. Ştefan dă o serie de privilegii negustorilor din Le- 
“vant, asiguraţi față de drumul primejdios pe uscat din Tartaria. Ce- 
“tatea Albă, cum o vor denumi-o de acum Moldovenii, cîştigă un 
renume european prin starea ei înfloritoare economică, în cît Turcii 
consideră punctul capital al politicei lor expansioniste stăpînirea ce- 
tăţii. Pentru aceasta repetatele atacuri, pînă cînd Baiazid II o cuce- 
reşte la 1484, cu mari jertfe. 

Ştefan cel Mare, nemîngăiat pînă la moarte de această perde- 
"Te, o întărise puternic. S'a păstrat inscripţia porţii principale, făcută 
sau refăcută la 1476 sub pircălabii Herman şi Luca, de teama Tur- 
-cilor, Pe aici se făcea comunicarea cetăţei cu oraşul printr'un pod 
mişcător astăzi inexistent, care se alipea zidului, cînd ameninţa pri- 
“mejdia. Poarta principală se evidenţiază şi azi, cu amintirea forme- 
or medievale. Are două etaje înalte, laturile intrării susţinute de 
-contraforți puternici, poate cam grosieri. Etajul e susţinut de bolta 
ogivală cu trei arcade similare ; pe laturi ambrazuri şi bastioane, de 
unde se putea face bătaia armelor în direcţia liniei șanțului. 

Spre oraş cetatea e 'nconjurată de un val cu glacis defensiv. 
Dincolo e valea oraşului, dincoace un şanţ adînc de 14 metri, de 
„aceiaşi lărgime peste tot şi sapat cu mare greutate în două straturi 
de calcar de mare. Şanţul mai este căptuşit pe ambele maluri cu 
ziduri de piatră. Cînd era nevoie, apa limanului acoperea şanţul, 
-apărînd puternic cetatea şi spre uscat. 

Prin poartă se pătrunde în prima curte, cea mai largă, dea- 
lungul căreia se păstrează : cîteva bastioane refăcute pe timpul do- 
minaţiei turceşti, două grupe de ambrazuri pentru turnuri mari, un 
“turn exagonal şi altul patrat; ruinele locuinţii comandantului, pro- 
babil pe vremea Ruşilor construită ; în interior un minaret. şi restu- 
rile giamiei turceşti, iar în faţă un turn patrat de provenienţă mol- 

dovenească şi refăcut, cu mare greutate, în 1928. Fiind cel mai 
înalt din turnuri, el servea pentru supraveghere atît în. interior, cît 
şi "n afară. Cu ocazia reparaţiei s'au descoperit depozite de pulbere: 
şi mei, depe timpul stăpînirei turceşti încă 1). 

„Acelaş turn avea menirea să apere şi intrarea spre curtea a 
doua, mai mică şi mai veche. Spre aceasta mai ducea încă un zid: 
cu ambrazuri pornind din prima curte, Un zid mare crenelat dispărţea 
curţile, care comunicau printr'o poartă boltită, ce va fi avut proba- 
bil două etaje. In curtea a doua se află de-alungul zidurilor restu- 
rile unei clădiri, probabil cazarmă, folosite pînă acum 70 ani în: 
urmă, Pe marginea dreaptă zidul crenelat e prevăzut cu patru bas- 
tioane, cel de al treilea făcut de Petru Aron la 1454 pentru a fi- 
înarmat cu tunuri ; jos e flancat de un alt bastion. De altiel cea mai 
mare parte a acestor întărituri: ziduri, creneluri, bastioane, ambra- 
zuri — a fost construită de Moldoveni în sec. XV; numai citeva a-- 
daosuri aparţin epocii turceşti. 


Ultima cetate din interior, cea mat mică şi mai veche, servea 
ca donjon, după adăugarea celorlalte două. Este bine pastrată, de- 
plan dreptunghiular, avînd la colţuri cîte un turn etajat. Cel mai bine 
pastrat e turnul din colţul stîng, care servea de temniţă ; are o boltă: 
ogivală. In interior cetăţuea are resturi de clădiri, dintre care s'a mai 
pastrat absida paraclisului în păretele de est. In colţul vestic se află 
o pivniţă cu boltă ogivală, sigur practicată mai tirziu. Deşi s'au gă- 
sit aici multe obiecte de proveniență modernă, ca monede moldo- 
veneşti, origina cetăţuei poate fi mult mai veche. 

De aici începe limanul Nistrului, care sentinde pe largă su- 
prafaţă, Cetatea e aparată de zidul ce'mprejmueşte cele două cetăţi, 
caşi de-un al doilea, pastrat pe jumătate din lupta continuă cu va- 
lurile, care bat şi rod cu încăpăţinare această strajă de civilizaţie, 
astăzi căzută din gloria ei de odinioară. Călătorul, atras de amin- 
tirea trecutului sau vizitatorul singuratec, pornit spre reverii fantas- 
tice — nu-şi va pierde vremea în zadar, ostenindu-se pînă la acest 
punct de frontieră a două lumi. 


* 
* * 


1} P, Nicorescu. „Lucrări de consolidare şi restaurare la Cetatea 
Albă“ în: „Bul. Com. Mon. Ist,* Chişinău 1931, pp. 115—128, ` 

De Cetatea Albă a fost strîns legată şi istoria vecinei ei depe 
Dunăre, cetatea Chilia. Viaţa acestui important centru economic, pe 
vremea lui Ştefan cel Mare aproape cît şi Cetatea Albă, este cu- 
noscută din documente, Aşezarea ei însă n'a putut fi definitiv pre- 
-cizată pînă azi. E vorba bine'nțăles de Chilia nouă depe malul nor- 
dici al Dunării, căci Chilia veche dobrogeană nu pare atit de veche 
cum. îi este numele. 

Chilia e cunoscută în istorie la început sub numele de Lycos- 
tom, denumire antică a gurei braţului Dunării de nord — legătură 
pe care o face Cantemir cel dintăi 1). In veacul XII se aminteşte aici 
de un castel bizantin, unde la 1274 este exilat patriarhul Iosif de 
împăratul Mlhăil Paleologu. In veacul următor apar aici nu numai 
negustori, dar şi autorităţi genoveze, cărora probabil Bizantinii vor 
fi zălogit Chilia, după explicaţia lui Miron Costin. De pe atunci va 
fi datat „cetatea cea mare“ — genoveză, — spre deosebire de „cea 
mică“ construită de Ştefan cel Mare, cum credea cronicarul însuşi 2), 

Aproape în acelaş timp cu Cetatea Albă cade şi Chilia sub 
stăpînirea romînească, èa sub domnul Munteniei, care se fixează aici 
pe la finele veacului XIV, Cetatea a fost întărită şi de Sigismund al 
Ungariei pe la 1397, dela care fapt datează probabil pretenţiile re- 
gilor unguri,. reprezentaţi prin garnizoane locale. In timpul luptelor 
dintre urmaşii lui Mircea cel Mare, Chilia cade şi sub stăpînirea 
Moldovei; dar Petru Aron o cedează din nou Ungurilor, de frica 
Turcilor. Lui Ştefan i-a fost dat s'o alăture Moldovei în împrejură- 
ile tragice cunoscute şi să-i dea o înflorire economică, ce-a atras şi 
mai mult pofta Turcilor. Cu puţin înaintea căderii Cetăţii Albe Baia- 
zid II cuprinde Chilia, care va împărtăşi de acum aceiaşi soartă ca 
şi surata ei de pe Liman. 


Domnii Moldovei nu s'au tmt toţi cu această perdere; cei 
mai viteji au încercat recucerirea ei dela Turci. Petru Rareş la 1538, 
cu rezultat complect defavorabil, căci a perdut şi altă cetate ; Aron 
Tiranul cu oarecari şanse, avînd șprijinul Cazacilor — dar cu acelaş 
rezultat. Vasile Lupu e stăpînul cetăţii sub formă paşnică; el zi- 
deşte aici biserica Sf. Neculai, pe ruinele alteia mai vechi dela Şte- 
fan cel Mare, cum a dovedit definitiv pr. Albu Antonie într'o lucrare 


1) „Descriptio Moldaviae“ pp. 3—4, 7—9. 
2) In „Cartea pentru descălicatul dintăi“, Letopiseţe, l, pp. 69—70. 

ce-o păstrez în manuscris, Incă din a doua jumătate a sec. XVIIE 
Ruşii încalcă Chilia, pe care o stăpînesc efectiv dela 1806 pină la. 
1918, cu întreruperea moldovenească 1856—1878. 

Urmele importantei cetăţi s'au şters din memoria localnicilor, 
locul precis unde a fost rîdicată nu se poate determina. In actuala 
Chilia Nouă, la 100 m. de biserica Sf. Neculai, pe malul sting al 
- Dunării se află o rîdicătură de pămînt, considerată ca cetatea lui 
Ştefan cel Mare 1). Suprafaţa e de aproape un hectar, deci destul de: 
mare ; iar vecinătatea apei era strict necesară pentru o cetate. 

Mai cunoscută e cetatea de pămînt de provenienţă turcească. 
Are o suprafață de 10 ha., de formă patrată, cu laturi de circa 300- 
metri, la fiecare colţ cu cîte un bastion, întărit ca o redută pentru 
tunuri. Obstacolul e format dintr'un şanţ ce se umplea cu apă la: 
nevoe; spre Dunăre apare şi zidărie; spre exterior are două porți. 
Şi această cetate se’nchină dispariţiei. 

Cele două cetăţi de glorie politică, prin valorile lor economice, 
cu faima relaţiilor pînă'n China şi Atlantic, stau astăzi mute, Ele- 
aparțin însă trecutului Basarabiei, prin care această provincie se poa- 
te justifica mai mult ca -pnn oricare alte urme. 


P. Constantinescu- -laşi 


NORII 


de Vasile Laşcu 
E ’ntunecime, şi agale 
Se scurge viața, plângător, 
Când nori de plumb din zare 'n zare 
Cuprind albastrul rotitor. 


lar, când departe zàrea duce 
Zefirul blând ’ncetişor, 
Atunci întinsul cer străluce, 
"Şi-i calm, senin şi 'nălțător. 
Trad. V. Ştefănescu 


1) General Panaitescu in „B. C. M. Ist.“ Chişinău 1924, p. 108: 


Răspântia 


Intr'o dimineață sură de Noembrie, Daria şi Costea Adabir 
şi-au lăsat în voia Domnului şi în îngrijirea unei rude bătrâne 
îndestulată lor gospodărie de ţară şi du plecat la oraș. Traiul 
rău ce-l duceau alături de părinții adoptivi a lui Costea, ce-i a- 
menințau pe deasupra şi cu dezmoștenirea, i-a făcut să se abată 
tineri şi fără experiență de la drumul neted pe care porniseră. 

In ajunul plecării după ce ceasuri dearândul au cutreerat 
ulițele sâtului frământaţi de nesiguranță, s'au întors odată cu seara 
acasă hotăriți şi cu ochii plini de singurătatea ruginie a câmpu- 
'rilor, pe care nu aveau se le mai vadă. 

Daria şi-a petrecut noaptea urmărind nălucile ce se desprin- 
deau din întuneric. In clipa plecării și-a făcut o cruce mare şi-a 
rotit îndelung privirea prin odae. Bărbatu-său a prins-o înduio- 
şat de mână: 

— Nu ţi-e inima la plecat... Darunea ? 

Daria şi-a lipit obrazul de obrazul lui, cuprinzându-l pe 
după umeri şi mai mult a oftat de cât a spus: 

— Haidem !.. 

Și au pornit amândoi dealungul grădinilor pustii și prin på- 
durea de fagi fără să se mai uite în urmă, Costea!ducea un cu- 
făraş de lemn; Daria un bagaj cu mult mai greu în suflet. 

Din sâtul lor Cuhureștii de sus au mers pe jos vre-o 2 km. 
până la halta Cusălăuca, iar de acolo până la Chişinău au mers 
cu trenul. Ploua mărunt când au ajuns. Și descurajarea i-a și cu- 
prins. 

La vre-o săptămână Daria, femee pricepută cu două clase: 
de liceu a intrat lucrătoare la Regie, deși ei ar fi vrut să mun- 
cească la un loc, să nu se despartă. Bărbatul umbla toată ziua 
pe la oficiul de plasare și pe la autorități căutând de lucru. Se 
întorcea seara obosit şi preocupat. Cuprindea în palme chipul fru- 
mos şi îngrijorat al femeii : 

— Nimic, nevastă !.. 

Ea prindea să-l încurajeze : 

Mai așteaptă Costea.. Ai acte bune și carte destulă. Nu se 
poate să nu răzbești... 

Intr'o zi îi arătă o scrisoare : 

Și pe Mitea îl bate gândul, să vie aici. Veţi sfătui împre- 
ună, ce-i de făcut. 

De la un timp i se păru Dariei, că bărbatul ei îşi cam lu- 
ase grija de serviciu. Şi ocolea răspunsul ori de câte ori îl lua 
la discusut. Cutreera toată ziua, împins de o bolnavă curiozitate 
parcă,. străzile şi cârciumile oraşului. Venea târziu acasă. 

— Mam întâlnit cu Gheorghe Ungureanu din Cuhureştii de 
Jos. Şi-a adus fata cee mare la școala normală... 

Sau : . 

— Mam împrietenit cu un agent de la Chestură. Tare de 
treabă băiat... Numai ce m'am despărțit de el... 

Mai apoi Daria bagă de seamă că bărbatul ei avea şi bani 
mulți la el. Se înoise cu haine scumpe. Zilnic în urmă îi aducea 
şi ei găteli şi bunătăţi. Și nu te privea ca altădată drept în faţă, 
ci strecura lumini piezișe pe sub pleoape. Daria se trudea, să-i 
pătrundă adâncul inimei şi nu reușea. lar când o copleşea o ne- 
înțeleasă teamă, se apropia sfioasă : 

— Să ne întoărcem la fară, Costea... 

Și căuta cum putea mai bine să-i evoce viaţă de acolo. Cear- 
dâcul înalt de jurimprejurul casei de unde se vedea curtea dece- 
datului boer Bogdân, cimitirul şi departe, departe troița de la 
răscruce. Apoi. livâda lor ce cobora până în malul iazului.. Stupii 
de albine, găina boghetă ce-i ciugulea graunțele din palmă. La- 
nurile de porumb crescuți în vara din urmă cât dânşii de înalți. 
Straturile de gherghine şi de vazdoage de sub geam... 

El o asculta cu ochii închiși, fără să o întrerupă. 

Daria se pleca atunci peste umărul lui cu linguşiri femenine 

— Nu mă mai iubeşti, Costeo !.. i 

— Fii femee cuminte, o mustrà el rugător, așa cum ai fost 
până acum. Şi nu mă iscodi... 

„- Apoi după o clipă de ezitare: 

— Că mam ce-ţi spune... ; A 

Și dezmierdarea albastră a ochilor lui izbutea să o liniş- 
tească pentru câtăva vreme. 

Când îşi văzu fratele ea i-a povestit tot ce ştia. Şi Mitea 
a înțeles şi mai mult de cât îi povestise ea. 

— A încăput se vede pe mâna unor spioni, cari vor să-l facă 
să-şi vândă țara. 

Daria a încremenit, când frate-său cu atâta brutală exacti 
tate venea să-i întărească presupunerile. N'a băgat de seamă nici 
cum Mitea mai apoi a mângâiat-o cu vorbe de nădejde, nici când 
a plecat după ce-i zdruncinase cea din urmă credință. 

După amiază a avut cu bărbatul ei o discuție apinsă. I-a 
aruncat în față bănuelile ca o realitate ce nu mai putea fi tăgă- 
duită. 

— Nu înţelegi că ocna te astam? Cà ne faci neamul de 
râs? Ce au să zică ai noştri! 

Femeea blândă şi duioasă dispăruse. Fu aspră şi categorică : 
sau se întorc împreună la gospodăria lor, sau ea se duce la Ni- 
colaeni la mama ei. 

Costea a păstrat aceiași tăcere echivocă. Numai când i s-a 
părut că e prea grea cumpăna în care îl punea nevastă-sa, și-a 
cuprins capul în mâni şi a ståt câte-va clipe ca absorbit de un 
calcul: Ce era de făcut! Nu ştia nici el singur. Graba cu care 
ea îşi mărturisise lui frate-său bănuelile, dovedea că el nu s'ar 
fi putut bizui pe dânsa. Și apoi femeile sunt vorbărețe şi pline 
de curiozitate... L'ar fi urmărit poate... L'ar fi stingherit. Nu, 
nu... mai bine era să tacă deocamdată... Ori ce sar fi întâmplat... 
Și i-a spus, fără să se uite la ea: 

Du-te Daria... E mai bine aşa !.. Dacă am ajuns noi să nu 
mai avem încredere unul într'altul... za 

Apoi cu ochii la geamul pe care se lipea amurgul : 

—.Un lucru să ştii... Cine-i cu învinuirea e și cu păcâtul.... 

Pe daria răspunsurile lui ocolite au întărâtat-o şi mai mult. 
In aceiaşi noapte a şi plecat. La gară sa dus cu Mitea. Ger ap- 
rig... Mergeau unul lângă altul, fratele susținându-și soră. Totul 
era alb în jurul lor. De sus din strada Viilor au coborât. la vale 
spre grădina Soborului. In mijlocul copacilor festonați de zăpadă, 
măreața cruce de aur din vârful Catedralei strălucia în bătaia 
lunii și dedesubtul ei evanghelicele cuvinte: Doamne iubit-am lă- 
caşul unde sălăslueşte slava Ta se reliefau împresionant pe fon- 
dul alb. 

Sora şi fratele s'au închinat adânc. 

— Poate nu e atât de vinovat precum îl credeam. Ai auzit 
şi tu cum se văicăra întruna : „Frate Mitea, frate Mitea... Mare 
foc pe capul meu...“ Ce însemna desnădejdea aceea ?.. Oricum 
când e vorba de ţara ta Daria, nu-i așa? Nu trebue să te atin- 
gă nici măcar umbra vre-unei bănueli,.. 

Daria plângea încetișor frământând în dinţi colțul batistei. 

— Săracă de tine... cum suferi... N'am să mă las nici în 
ruptul capului până moi afla ce-i cu dânsul. Numai să nu bage 
de seamă şi să se ascundă de mine. 

— De ce-a primit banii, dacă nu-i vinovat ? insista ea. 

— Știu şi eu? Să le capete încrederea poate... Și în urmă 
să-i denunțe... 

Daria se opri din mers şi scutură tare braţul băiatului : 

— Nu fii copil... Un om cu conștiința clară nu tace, frate, 
se apără... Tu ştii cât de mult şi-a iubit tata neamul și cât a su- 
ferit din pricina asta... 

Tatăl Dariei preot de țară după ce păstorise o viaţă întrea- 
gă cu credință, a murit amărât de suferințele românilor transnis- 
trieni, mai ales că nu reuşise să aducă lângă el pe fata cea mai 
mare măritată cu un moldovan de peste Nistru. 

— Ceilalţi doi fraţi ai noştri — şi amintirea lor îi însenină 
o clipă chipul — ştii de asemeni cu câtă dragoste își fac: dato- 
ria unul la regimentul 40 Obuziere în Transilvania, altul aici la 
straja Nistrului. Tu abia aștepți primăvara să te încorporezi... Și 
el tace când îi strig în față că-i un trădător? Dacă-i curat lå 
suflet de ce nu se dezvinovăţește ? Că doar nevasta lui sânt... 

Apoi exasperată de un gând : 

— Și banii... banii... de unde-i are ? 

Daria sa suit în tren adânc tulburată şi nerăbdătoare se 
plece. Ar fi vrut să pornească vagoanele din propria ei putere. 
Fiindcă ferigele de ghiaţă de pe geamul compartimentului nu-i în- 
găduiau, să-și mai vadă odată fratele prin vălmăsagul omenesc 
de pe peron îşi făcu cu gura o gaură de lumină. Dar gara dis- 
părea acum din fața trenului în mișcare și Chișinăul luminat în 
noapte cădea spre bariera Visternicenilor, că o nesfârșită pânză 
de borangic bătută în fluturi de aur. i 


4. 1670 aaa ie 5. n AN e: da-i 24 Sp e u-P-3b e a daia în aa 

După o lună gazetele anunțau descoperirea unui cuib de spi- 
oni periculoși datorită dostoiniciei şi curajului lui Costea Ada- 
bir. Şi el căzuse alături de doi polițiști cu şira spinării zdrobită 
de gloanțele comuniștilor baricadaţi în casă. 

Dus la spital a mai spus doctorului : 

— Nevasta ma crezut un trădător. Era gata, gata să-mi 
încurce treburile... Ah?! dati-mi, vă rog, ceva să nu mă màåi doa- 
T... Doamne Dumnezeule !.. 

` — Dar unde ţi-e nevastă? îl întreba mişcat doctorul ? 

— Nu știu... 

Și prindea, să aiureze. In frigurile agoniei o revedea mereu 
pe Daria lui așa cum o văzuse întâia oară în port naţional, ve- 
nind la horă cu alte fete pe aleea cu salcâmi înfloriţi într'o pri- 
măvară... : 

Daria nu l-a mai găsit în viaţă. 

A plâns, l-a strigat pe nume duios ca în vremile logodnei, 
a sărutat pleoapele de plumb, gura din colțul căreia se prelin- 
gea o dâră vânătă de sânge. 

In ziua înmormântării — zi senină de Martie cu suvițe de 
apă dealungul străzilor și cu suflări primăvăratice prin copacii 
cimitirului — când cele trei sicrie erau gata să fie coborâte în 
trei gropi surori şi un reprezentant oficial cu glasul copleşit de 
emoție îşi termina cuvântarea : 

„Tara vă rămâne recunoscătoare, vitejilor... Să vă fie somnul 
veșnic tot atât de liniștit pe cât de mare va fost jertfa...“ ` 

Daria cu broboada neagră trasă pe ochi, cu mişcări domoale, 
s'a lăsat în genunchi, a scos din batista cu tivitură neagră două 
inele late de argint, a desfăcut mânele mortului şi i-a trecut- una 
în degetul inelar, lângă verigheta de cununie ; iar pe cealaltă şi-a 
pus-o ei. Și a murmurat numai pentru ei rar şi rugător : 

— /artă-mă Costea 

S'a ridicat apoi și, ceremonialul mortuar terminat, fără nici 
0 sovăire —. conform datinei, ca să aibă mortul tihnă pe cealaltă 
lume — a aruncat ceidintâi pumni de țărână peste cosciugul aco- 
perit cu ghiocei culeși din pădurea lor de la Cuhurești. 

Seara Daria era tot lângă mormânt cu ochi uscați cu sufle- 
tul pustiit... 

Elena Vasiliu—Hasnașş 


Cântece populare ruseşti 


TACI, DORULE, TACI. 


Durere şi dor. Nădejdea s'a stins. Taci, dorule, taci. 

Sânt singură. Urâtul mă'nghite. Lasă rana să se prindă. 

In liniştea nopții s'aude un plâns.  Zădarnic cerci şi faci 

E plânsul iubirii zdrobite... Iubirea stinsă să s'aprindă. 


S'adorm pe veci, să uit de toate 
E cea din urm'-a mea dorință... 
Viața grea, cu chinuri necurmate, 
Aşi părăsi-o fără de căință. 


Taci, dorule, taci 


TROICA 

Troica sprinten drum îşi face  Petrecut-au noaptea'ntreagă. .. ` 
Prin nămeţii de argint, Soarele a răsărit, 
Luna razele-şi desface Troica noastră, troica dragă 
O pereche luminând. Înspre casă a pornit. 
El îi spune dulci cuvinte, i 
O priveşte mângâios ; Dar acuma roi de gânduri : 
Ean tăcere-şi toarce'n minte Fericirea nu-i un vis? 
Firul dragostei duios, Ale dragostei avânturi 

* Nu sfârşesc întrun abis ? 
Și așa de vis furată Aida, troica, te grăbeşte 
Tot 'nainte ea zbura ; ~ Prin nămeții de argint. 
Se trezeşte dar de-odată Soarele de sus luceşte, 
Că-i sărută gura sa... Cea păreche mângâind. 


20 Oct. 1927, Trad. Pan. Halippa 


O carte de judecată de acum 134!) de ani 


Originalul se găsește în posesiunea d-lui N. Dombrovschi, 
magistrat din Botoşani. 

Prin îngrijirea d-lui Artur Gorovei, membru corespondent 
al Academiei Române, interesantul document a fost publicat în 
„Pandectele Române“, 1931, partea IV, pag. 89—94, întovărășit 
de oarecari însemnări istorice şi de unele consideraţii juridice. 

Eorma lui externă, d-l Garovei ni-o descrie după cum ur- 
mimează : 

„O hârtie groasă, cu două mărci de fabrică; pe o jumătate 
„de coală este o coroană cu cinci ramuri, deasupra literilor la- 
„tine B şi V, iar dedesuptul acestora, între ele, litera C, și pe 
„cealaltă jumătate de coală, marca o formează trei semiluni, din 
ce în ce mai mici, una lângă alta, în sensul lăţimei coalei. Fie- 
„care coală are lăţime: de 720 milimetri și o lungime de 493, şase 
„coli, de aceeaș dimensiune, sunt lipite cap la cap, așa că scă- 
„Zând porțiunile de hârtie intrate la lipitură, documentul are o 

lungime totală de 2 metri şi 84 centimetri“, 

Este o „carte de giudecată“ rostită în August 1798 de Di- 
van şi întărită la 22 August 1798 de Alexandru lon Kalimah, 
Domn ţării Moldovei, 

Indemnaţi de ideia de a scoate la iveală stări economice, 
pretenţiuni de părţi prigonitoare și mai ales norme de drept, 
formale şi materiale, din acea vreme, vom cerceta în amănunt 
cuprinsul acestei vechi hotăriri judecătoreşti. 

= 

Acum 170 de ani, moare în târgul Botoşani „neguţătorul“ 
Manoli, lăsând pe urma lui doi feciori: unul, mai mare, Iordache, 
şi al doilea, mai mic, Costandin, șatrar, precum și o însemnată 
avere — dovadă că pe .atunci negustorilor nu le mergea aşa 
de rău. 


1) Socotiţi dela data rostirii Divanului: 1798 (rectificat din 1794). 

lată averea : 

I. În târgul Botoşani : 

A. Un rând de case; 

B. 4 dugheni cu locul lor, dintre cari 3 mari și 1 mai mică; 

C. 3 locuri şi anume: ş 

a) Un loc de grădină, cumpărat dela Iordache Şoltuzul, în 
mărime, în curmeziș, de 8 stânjeni și megieșindu-se cu Căpita- 
nul lani; 

b) Un loc aflat pe strada Sf. Gheorghe [„ulița lui sveti 
Gheorghe“), în mărime, în curmeziș, de 5!/, stinjeni; şi 

c) Un loc, cumpărat dela Ilie Culie, în mărime, în curmeziș, 
de 5 stânjeni, | 

II. In alte părți ale ţării: 

1. A patra parte din moşia Alcidariul din ţinutul Soroca ; 

2. A patra parte din moşia Mițova, tot din ţinutul Soroca; 

3. Moşia Păpăuţii din ţinutul Botoşani, megieşită din sus 
cu Rușenii lzmănoaei având un heleşteu zis din Sătna; 

4, Parte din moșia Petreştii din ţinutul Hârlău, pe Jijia; 

5, Moşia Prilipcea din ţinutul Cernăuţii, din Bucovina 
[„Cordon“], pe apa Nistrului, megieşită din sus cu Zvinecea Ne- 
cului și din jos cu Babini, aflându-se pe ea 2 păduri, una mare 
şi alta mică, aceasta megieșită cu Babini, şi o apă zisă Isvoarele, 
plus „gospodărie“ [casă cu sobe, srajdiu, grădină, stupi, vite, etc.]; 

6. O vie la Copou, megieșită din deal cu via logofetesei 
Răzoaei, iar din vale cu o livadă, având spre deal un loc [„lan“] 
sterp. 
Feciorii lui Manoli, „ca niște răi şi îndărătnici“, cum îi 
numește însăși cartea de judecată, încă de prin anul 1763:)s'au 
dedat la „multe pricini și judecăţi pentru cliromonia părintească“, 

Abea la 11- Octombrie 1783, ajung să facă la laşi [„leşi“], 
prin bună învoeală, împărțala următoare: 

A. „Partea lui Iordache, fratele cel mai mare“ : 

1. „Giumătate din moșia Păpăuţii.,. partea de gios“ [II, 3]; 

2. „Partea din moşia Petrești... câtă se va alege“ [II, 4]; -> 

3, „Giumătate din moșia Prilipcea... partea de sus“ [II, 5]; 


1) după d-l Gorovel. 

4. „Giumătate viea dela Copou, partea dela vale“ [II, 6]; 

5. „Două dugheni,.. una mare și una mai mică.. cu locul 
„lor” [I, B]; i 
„Locul de „grădină“ [I, C, a]; 

. „Partea lui Costandin, fratele cel mai mic“ ; 

„A patra parte din moșia Alcidar“ [II, 1]; 

„A parta parte din mosia Miţova“ [II], 2]; 

„ „(Giumătate din moşia Păpăuţii... partea din sus“ [II, 3]; 
. „Giumătate din moșia Prilipcea... partea din gios“ [II, 5]; 
. „Giumătate viea dela Copou... partea dela deal“ [II, 6]; 
„Două dugheni mari... cu locul lor“ [I, B]; 

. „Două locuri“ f; C, b, cl; 

În stăpânire comună: 

„Heleşteul din Sânta“ [L-3]; 

„Pădurea cea mare“, „pădurea cea mică“, „apa Isvoarele“- 
de pe moşia Prilipcea [Il, 5]; 

D. In sfârșit, cu privire la „casele părințeşti din Botoşani“ 
[I, A] ei se învoesc: 

„Să se strâge la mezat, şi după preţul cel mai de pe 
„urmă ce va eşi, se dă protie lui Costandin, ca să întoarcă 
„banii pe giumătate lui lordache şi să rămâie casele cu locul lor- 
„la stăpânirea lui, iar de nu va vrea Costandin ca să dea banii, 
„să dea Iordache lui Costandin şi să rămâie casele la a lui stă- 
„pânire; iar când niciunul nu va vrea ca să dea banii să ia ca- 
„sele, atuncea se vor vinde la mușteriul ce va fi, şi banii se vor 
„da pe jumătate unuia și pe jumătate altuia“. Ş 

Lui Costandin i se dă şi carte domnească pe părțile sale. 

După patru ani, însă, Costandin iar înfățișează la Divan 
jalubă asupra lui lordache. 

Divanul dă cartea de judecată din 15 Mai 1787, prin care 
hotărăşte să se respecte învoeala dela lași, 

Mai mult, la 15 Mai 1787, dau amândoi în scris mulțămire- 
pe această carte |„însuş ei scriu că cu bună voie şi primirea lor 
s'a făcut“]. 

Şi totuşi, după șapte ani, Costandin iar se jălue la Diva 
asupra lui Iordache, urmărind a preface toate socotelile dintre- 
dânșii, deși, încă dela 22 Iunie 1784, ei se răluiseră deplin, dân=- 
du-şi unul altuia „scrisori de exoflisire“, 

+ 


ONDAR NHDA 

“Cercetarea pricinii fu rânduită, ca de obicei, la „svânta 

Mitropolie“. | 
 Nedând rezultat procedura orală, sa recurs — caz rar — 
la procedura scrisă. 

p..Văzându-se o necontenită pricină între dânșii şi nepotri- 
„vire cererilor şi.a răspunsurilor unuia cătră altul și pentru ca 
»să nu mai adaoge şi de acum înainte asemenea prefaceri la 
„zisele lor, s'au îndatorit amândoi ca să-și dea în scris cererile 
„şi răspunsurile la pricinile ce au între dânşii şi să scoată de 
„faţă şi toate scrisorile ce. vor fi având“. 

Astfel, Costandin a formulat faţă de Iordache nu mai pu- 
ţin de 20 capete de cerere. [„ponturi“] iar Iordache faţă de Cos- 
tandin, nu mai puţin de 24, S'au formulat în total 44 capete de 
cerere. : 

S'au dat și un număr egal de răspunsuri, 

“Au fost, deci, la un loc, nu mai puţin de 88 cereri şi răs- 
punsuri, 

` O primă observaţie. Procese grele, prin complexitatea lor, 
erau și în acea vreme, cu 134 de ani înapoi, Aveau și atunci 
judecătorii de lucru, mai ales când ştiut este că lipseau multe 
din cele ce înlesnesc azi judecata, A concepta o hotărâre pe o 
hârtie în suprafaţă de peste 4 metri patraţi [exact: 4 m. p. 
2595]—16 coli din ziua de azi [64 pagini, aproape o carte], tran- 
scriind-o de atâtea ori până ce reușești a-i da cuvenita formă 
definitivă, nu este lucru ușor, când n'ai la îndămână, ca azi, mi- 
nunatul ajutor al dactilografiei. Şi totuși bătrânii nostri înaintași 
nu s'au dat în lături dela o astfel de trudă. 

A doua observație, Cererile lui Costandin, ca pârâș, seamănă 
cu „cererea de chemare în judecată“ de azi; cererile lui Iordache, 
ca pârât, seamănă cu „cererea reconvenţională“, 

Procedura aceasta scrisă impusă de Divan celor două părți 
prigonitoare- aduce. de minune cu procedura accelerării din vre~- 
mea noastră, dela 1925, „Cererile scrise“, la cari a fost îndato- 
rit Costandin, nu sunt de cât desvoltarea, sub formă de adevă- 
rate memorii — concluziuni scrise anticipate — pe care, după 
legea din 1925, reclamantul era obligat s-o dea acţiunii. „Răs- 
punsurile scrise“, la cari a fost îndatorit Iordache, nu sunt de cât 
desvoltarea — în aceiaș măsură — a întâmpinării din zisa noa- 
-stră lege. 

Justificarea dată atunci de Divan procedurii scrise este per- 
fect aplicabilă şi azi: „văzându-se „o necontenită... nepotrivire a: 
„cererilor şi răspunsurilor unuia cătră altul“... „pentru ca să nw 
„mai adauge și de acuma înainte asemesea prefaceri la zisele lor“ 
[deosebire intre oralitate. şi scriptică]. 

- In faţa unei asemenea justificări a scripticei, este de re- 
gretat întoarcerea cu mulţi pași îndărăpt spre oralitate, care s'a 
făcut prin modificarea dela 1929 a procedurii noastre accelerate. 

A treia observaţie. Divanul nu s'a mulţumit numai să im- 
pună lui Costandin și Iordache să-și arate în scris cererile şi 
răspunsurile, ci s'a gândit și la dovezi, la documentare, 

l-a îndatorat pe amândoi şi la „osebit zapis, că cel care nu 
„va arăta scrisorile sale, să rămâie răsuilate şi să nu se ţie în 
„seamă“. | 

Să vedem acum parte din cererile și răspunsurile celor- 
două părţi prigonitoare și în special în ce mod le-a judecat Di- 
vanul, 

I Câteva din „cererile lui Costandin“ 

La No. 1, Costandin cere lui Iordache să-i plătească tot ve- 
nitul dela „a patra parte din moșia Alcidar“ şi „a patra parte 
din moșia Miţova“, sub cuvânt că nu le-ar îi stăpânit din pricină 
că nu i-a dat scrisorile, şi, neavându-le, nu le-a putut hotărî, ca- 
să le ia în stăpânire“, 

In răspunsul său, lordache arată: 

a) „Stăpânire a avut și are“ ra rea pe numitele părţi: 
de moşii; 

b) Aceste părţi de moșii sunt „hotărite și stâlpite“ ; 

c) Reţine scrisorile lor, fiindcă și Costandin duy „Scriso= 
rile moşiei sale Petrești“, 

Divanul, constatând că într'adevăr Costandin a stăpânit şi 
stăpânește părţile sale din moşiile Alcidar şi Miţova, „şi le-a 
luat venitul“, respinge ca nefondat acest capăt de cerere, iar în 
ce priveşte scrisorile, hotărăște să-și dea unul altuia acele scri-- 
sori, ceea ce Împricinaţii şi fac chiar înaintea judecății. Se vede 
că pe atunci împricinaţii arătau mai multă supunere hotăririlor: 
judecătorești: odată hotărit într'un fel, executau imediat. Pe a-- 
tunci nu simţise justiţia nevoia de a inventa, ca să fie ascultată, 


> 

procedeul daunelor cominatorii: cutare sumă de lei pe fiecare zi 
de întârziere., Oamenii vechi aveau mai mult obraz; modernit 
suportă greu numai loviturile la pungă. 

* 

La No. 3, Costandin cere să-l despăgubească lordache pen- 
tru 800 capete de vite, cari iar fi perit din pricină că acesta 
nu le-ar fi primit la adăpătoarea iazului depe moşia Păpăuţii. 

In răspuns, lordache arată; „,..Costandin şi-a vândut unor 
»neguţători venitul părţii sale din zisa moșie; după vânzare 
„şi-ar fi adus epele pe moșie și neguțătorii nu le-ar fi îngăduit“ ; 
el i-a primit epele pe partea sa, însă „i-ar fi zis să nu adape, 
fiind adăpătoarea oilor“, ; 

Divanul, considerând că „dreptatea nu-l învinovățeşte pe 
„lordache“, „stăpân fiind moșiei sale“, respinge ca nefondat a- 
cest capăt de cerere [„arătarea lui Costandin fiind fără niciun 
cuvânt“, 

* 

La No. 5, Costandin cere dela Iordache în prim rând „so- 
»coteală curată de datoriile ce a arătat că a plătit părintăști“, 

In răspunsul său, lordache invoacă autoritatea lucrului ju- 
decat prin cartea de judecată a Divanului din 15 lulie 1787, 
rostită, asupra acestei chestiuni, pe baza scrisorilor de exoflisire 
“schimbate între dinșii la 22 lunie 1784. 

Divanul primeşte apărarea lui Iordache, considerând că, 
dacă sama datoriilor părintești Costandin „a primit-o de bună 
„atuncia, nu rămâne acum a-i mai da lordache altă samă”. 

* 

La No. 9, Costandin cere să-i plătească lordache 100 lei 
cheltuiţi de dânsul cu grajdiul, grădina, sobele şi altele depe lângă 
asa dela Prilipcea, din a cărei stăpânire a fost scos. 

In răspuns, lordache tăgăduește cvantumul cheltuelii, iar în 
-ce privește dreptul de proprietate asupra casei, invoacă autori- 
tatea lucrului judecat prin hotărirea dată de Kraiscomisarul din 
“Cernăuţi în anul 1788. 

In lipsă de dovadă asupra cvantumului cheltuelii, Divanul, 
apreciind, reduce la jumătate pretenţiunea lui Costantin. 

* Ă 


La No. 16, Costandin cere să-i plătească lordache 1948 lei 
cheltuiţi de dânsul cu meremetul caselor din Botoșani. 

In răspunsul său, Iordache învoacă o dovadă, opunând și o 
cerere reconvențională, 

Dovada — un fel de anchetă în tuturum din dreptul actuat 
— constă în „mărturia de cercetare şi prețeluire a vornicilor de 
„Botoșani din 23 Martie 1797“, după care cheltueala cu mere- 
metul se ridică numai la suma de 737 lei și 84 bani. 


Cererea reconvenţională cuprinde „chiria caselor, partea sa 
„pe jumătate, în 14 ani ce ar fi şăzut într'insele, cum și venitul 
„unei livezi iarăș pe jumătate partea sa“, 


Divanul admite în parte cererea lui Costandin și respinge 
în totul cererea lui Iordache, pentru“ consideraţiunile următoare ; 

a) In ce privește cererea lui Costandin: „...s'au dovedit 737 
„lei şi 84 bani, şi mai mult nu poate să încarce Costandin“. 

b) In ce priveşte cererea lui Iordache: „..„.nu s'a găsit cu 
„cale să-i plătească Costandin chiria, cum și pentru roada li- 
„Vezii,... fiind-că, dela cea de pe urmă împărțeală ce a fost între 
„dânşii... s'a stricat şi pacea, și, în vremea răzmeriței, de n'ar fi 
„purtat de grijă Costandin casei şi livezii, trebuia să se strice 
„şi să se risipească, după cum s'a întâmplat și la alţii...“. 

Pentru aceste consideraţiuni, Divanul hotărăște ca Iordache 
să i plătească lui Costandin jumătate din cheltueala meremetu- 
lui — dovedită (368 lei). 

$ 

La No. 18, Costandin cere lui Iordache să aducă la împăr- 
tală „nişte cărți părințeşti, un hronograf și altă carte, precum și 
„niște argintării“. 

In răspuns, Iordache recunoaște „două cărţi și argintărie 4 
„linguri și un pahar“, dar cere și el lui Costandin să aduce la 
împărțală „ó ladă cu niște cărți şi alte lucruri părintești, aşter- 
„nuturi şi nişte mărunţisuri“, 

La No. 19, Costandin cere să-i înapoieze lordache „15 
ocă de ceară ce i-a dat împrumut“, 

In răspunsul său, lordache cere să-i înapoeze Costandin 
„40 vedre de vin ce i-a luat în două tomni“. 

Ambele serii de pretențiuni reciproce Divanul le soluţio- 


nează prin compensare, 
%* 

IL. In ce privește „cererile lui Iordache“ : 

La No. 4, lordache cere dala Costandin parte pe jumătate 
“din banii depe stupii dela Prilipcea, vinduţi de acesta, deși stă- 
Pâni erau amândoi. : 

In răspuns, Costandin arată că și-a vândut numai partea sa. 

Un considerent al Divanului cu privire la acest capăt de 
cerere vădeşte care din cei doi fraţi prigonitori era mai „rău 
“şi îndărătnic“. lată considerentul: „...ce încă mai vârtos, în urmă 
„la 1785, a avut el și giudecată cu frate-său Costandin la Cer- 
„năuţi, acolo unde este și moșia, în care giudecată, până și pen- 
tru nişte găini şi pui l-au pârit pe Costandin, și pentru stupi... 
„nicio cerere n'a făcut,..“, 

Cererea este respinsă ca făcută „fără nici un cuvânt“, 

De alt-iel, din cele 24 cereri formulate de Iordache, pentru 
multe, de cătră Divan, „nu i sa dat nicio ascultare“, ca fiind 
„pentru niște mărunţișuri şi pricini fără niciun cuvânt şi cu to- 


„tul răsuflate“, 
* 


Documentul analizat mai sus prezintă încă, şi cu deosebire; 
interes prin începutul și sfârșitul său, 

La început el este învestit cu întărirea domnească, un fel 
de formulă executorie din dreptul actual, care merită să fie tran- 
scrisă în întregime, 

„Noi, Alexandru lon Kalimah Voevod cu mila lui Dumne- 
„zeu Domn ţării Moldovei. 

„Cetindu-se această carte deg iudecată înainte Domniei Mele 
„Sau văzut cercetare ce preasfinția sa părintele Mitropolitul, 
»dinpreună cu dumnealor boerii, prea cu amăruntul au făcu 
„asupra acestii pricini, din care vederat s'au înţeles că bine şi 
„după dreptate au giudecat. Pentru aceea deci și Domniea mea 
„tot asemenea  hotărim ca întocmai după cum mai gios prin 
„această carte se cuprinde, să se urmeze, întărindu-o și cu a 
„noastră domnească pecete, 1798 August 22“, 

lată, în sfârşit, şi sfârșitul acestui document, 

După ce se lămurește că el este menit a stânge pe viitor 
orice pricină din trecut între fraţii Iordache și Costandin Manoli, 
că în vederea aceasta s'au rupt şi toate scrisorile „netrebnice şi 
pricinuitoare de neodihnă“, urmează sancţiunea: drastică, semn 
al vremurilor de acum 134 de ani, 


VIAŢA BASARABIEI 43 


puOricare dintre dânşii, după această în sfârșit hotărire, se 
„va mai ridica cu pâră asupra celuilalt, ori cu niscai hârtii până 
„la cea mai mică, care şi acum la giudecată nu le vor fi scos 
„şi acele, după zapisul lor ce au dat la Divan, au rămas răsuf- 
„late, sau cu orice alte chipuri înpotrivitoare, — acela, nu numai 
„să nu fie ascultat ori la ce giudecată se va arăta, dar ca pe un 
„turburător şi întărtător de pricini să se şi înfrâneze, adică să 
„se certe cu 300 toege la poarta curții domneşti şi să dea şi 500 
„lei la cutia milelor şi să se treacă şi în condică şireților, spre 
»vegherea şi altora asemenea“, 

Ceea ce se cheamă, după actuala terminologie: pedeapsă 
corporală 1) prin bătaie în public cu bastonul pentru faptul de 
nesupunere față de hotăririle judecătoreşti întrate în putere de 
lege, — pronunțată, în speţă, indiferent de împrejurarea că îm- 
pricinații erau oameni bogaţi, iar unul din ei făcea chiar parte, 
ca şatrar, din tagma boerească. 


„Pentru ca să fie știută şi cunoscută hotărîrea aceasta de- 
spre amândouă părţile“ a fost scrisă în dublu, dându-se:un exem= 
plar lui Iordache Manoli, iar altul, lui Constantin Manoli. 


Const. Teodorescu. 


CUGETĂRI 
de B. P. Hasdeu 


Numai optimismul cel înăscut explică lunga răbdare a po- 
poarelor, o răbdare fără care s'ar sgudui la tot momentul ordi- 
nea socială şi omenirea s'ar sălbătăci printr o sfășiere tără capăt. 


1) Abolită în România la 1864; menţinută încă şi azi, de pildă, în 
Anglia, în anumite cazuri, de pildă, pentru fapte de tălhărle (furturi în- 
şoţite cu atacuri contra persoanelor) și denotând o eficacitate superioară 
statisticeşte demonstrată. 


+ *%* 
dhai lume, tu, deșartă, 
Cum tenvârți ca şi o roată 
-Ca să prinzi o lume toată! 
Tu pe om îl amăgești 
Cu despătăciuni lumești. 
Bine-rău, tot ai trăit, 
Dar la moarte mai gândit. 
Moartea dacă ţi-a venit, 
Ea la boală te-a trântit 
Și la groapă te-a pornit. 
Fără să mai spui cuvânt, 
Ai plecat de pe pământ 
Ca să zaci întrun mormânt. 
Să veniţi atuncea, fraţi 
Binișor să mă'ngropați, — 
Să veniţi şi voi, surori, 
Să mă'mpodobiţi cu flori, 
Și să-mi vii, părinte, 
Cu-al tău plâns ferbinte... 
Pân'ajung la groapă 
Mă stropiți cu apă, 
Și să mă stropiți cu vin, 
Că'napoi eu nu mai vin! 
Cules de D-na Neonila Bedna- 
rovschi, de 84 ani, Tighina 


$ 

* $ 
De-acum vremile sosesc 
Și-o să mă călătoresc 
Ingerul stăn fața mea: 
A venit ca să mă ia. 
Astăzi m'a chemat Hristos 
In orașul lui frumos. 
Bunătate, răutăte, 
Voi da seama pentru' toate, — 
Pentru ce eu am urmat 
Pân'la cel mai mic păcat! 
Sufletule ticălos, 
Totdeaună' ntunecos, 
Cât în lume ai trăit, 
Tot în rău te-ai tăvălit. 
Aveai grijă doar de trai, 


(Reconstituită după mai multe culegeri). 


FOLCLOR BASARABEAN 
Din ciclul: Gândind la viaţă. 


Nu gândeai la iad și rai. 
Ah, amar, amar, amar! 
Petrecut-ai în zădar! 

Mă sosește moartea rece, 
Pe la iadul greu mă trece, 
De-acolo, mă'ntorc din cale : 
Ce-am văzut...avană jale! 
Stau copii nebotezaţi 

Tot în ramuri preschimbaţi 
Și plângeu, ei sărmănei, 
Că e vai și-amar de ei 

Și de cine i-a făcut. 

Decât i-ar fi mai născut, 
Mult mai bine le făcea 
Gâtul dacă li-l sucea 
Șintr'o râpă-i azvârlea... 
Nici că se mai pomenea! 
Mii alți prunci se roagă'n rai, 
Către Domn, cu dulce grai. 
Cei bogați și ne ndurați 
Stau de limbă spânzurați. 
Milostivii sărăciți, 

Stau sub pomii înfloriţi, 
Argintaţi și auriți. 

Mai cotii pe-o altă cale, 
Ce văzui...grozavă jale! 
Un balaur foc vărsa, 

Foc nestins ce clocotea. 


Prin văpăi stăteau jidani, - 


— Gâtul lor de bălăbani (?) — 
Draci îi dau cu gâtun jos 
Tot în focul flăcăros 

Și cu suliți îi spărgeau, 

Și cu furci îi înțepau 

Şin batjocură-i luau, 

Tot la iad ce-am mai văzut, 
Bine, zău, nu mi-a părut ! 
Am văzut pe Sfânta Vineri 
Petrecând numai'ntre tineri 
Cu cunune verzi de brad 

Și inele de Bârlad, — 
Petrecea şi dănţuia, 

De Hristos nici pomenea ! 


Din colecţia Mihail I. Pricopie 


Figuri din trecutul Basarabiei 
FAMILIILE CASSO ŞI KALMUȚŢKI 


Casso +) îşi găsesc origina la Negades din Epir. Stră- 
moşul lor Ștefan a venit în Basarabia în 1823, s'a căsătorit 
cu Roxanda P. Leonard, din care i-s'au născut copiii: Cons- 
tantin (1837), Aristid (1838-1920) Nicolae și Elena Gh. Do- 
nici. Cumnatul său, Iordachi Leonard, la 1855, certat cu 
dânsul pentru moştenirea lui Vasile Leonard, fratele său, 
i-a stabilit următoarele date de origină, pe care le-a expus 
în rapoarte. 

Ștefan Casso a fost fiul unui cetățean din Negades, 
Constantin, ceeace în 1833 recunoștea însuși Casso, cari își 
zicea emigrant în Moldova, cu gradul de căminar. Mai 
târziu Casso a dovedit că și tatăl său a fost în Mol- 
dova, venind în 1793 cu Mihail Sutzo-Vv, care l-a făcut ser- 
dar. Ambele aceste grade Leonard le numea falșe, Casso 
fiind băiat la băcănie, apoi negustor la laşi (1816-21). 
Pribegit dela eterie în Bucovina, el a jăfuit pe stăpânul 
său Petrino, refugiindu-se în Basarabia, de unde îi cerea 
extradarea guvernul austriac. In această origină întunecată, 
spun bătrânii, trebue să căutăm izvorul naţionalismului fiu- 
lui lui Ștefan, Nicu Casso, care vroia să se arăte adevărat 
Moldovan. 

Nicu Casso °) s'a născut la 10 Mai 1839 la Ciutulești 
jud. Soroca. El a făcut studii în colegiul Richelieu din O- 
desa, apoi în străinătate, unde s'a interesat în special de 
cultura franceză și filozofie. Casso a fost cel mai aprig 
naționalist din Basarabia, dorind sub Cuza-Vodă să răscoale 
chiar provincia împotriva Rusiei. El a fost membru al „Ju- 


1) Dosarul din Arhivele Statului din Chişinău. 
2) N. Gafencu, N. S. Casso. Chişinău. 1926, 

nimii", căreia i-a donat fonduri pentru tipografia (Naţio- 
nală), prieten cu V. Pogor, Donici, Bantăș și alți literați și 
naționaliști. La Chișcăreni jud, Bălţi Casso a strâns însem- 
nate colecţii şi o rară bibliotecă ; el a fost mecena și filan- 
trop, poreclit „filozoful din Chișcăreni“. Pentru a sprijini 
mișcarea naţională, Casso a întemeiat la moșia sa o școală 
profesională moldovenească; el a ajutat pe mulți Moldoveni 
apți de știință, a fondat spitalele din Bălți și Flămânzeni !), 
etc. In zemstvou Casso a fost foarte popular, fu ales (1888-96) 
şi mareșal al jud. Bălţi, însă nemulțumit de Ruși a părăsit 
Basarabia, murind în 1904 la Paris. El a fost căsătorit cu 
Smaranda D. Bantăş (1849-1913), subit moartă lângă pira- 
midele Cairului. Acestui mare naţionalist îi datorim dezvol- 
tarea culturii moldoveneşti în massele largi ale poporului, 
prin funcţionari neînsemnați și intelectuali mici, cari au 
jucat rolul cel mai însemnat în Unire. 


1) Insemnaţi ajutori a găsit Casso în energicul preşedinte al zems- 
tvoului, Grigorie Vichentie Olşevski, moşier la Miclăuşeni, decedat în 
1899, şi'n Calistrat Petru Hâncu. 

In articolul nostru „Familiile boereşti ale vechei Moldove Hâncu 
şi Hasnaş“ („Viaţa Basarabiei“ Nr. 6) am vorbit despre bunicul lui Ca- 
listrat Hâncu-Hariton Nicolae. Suntem datori să adăogăm că Ioniță, în 
1821 înscrisiîn nobilimea basarabeană, a fost nu fiul lui Miron, ci nepo- 
tul său de flu, Lupu. Hasnaşii au fost insemnaţi crescători de vite, insă 
nu viticultori; generalul Pisarjevski a fost căsătorit cu fiica clucernicu- 
lui Toma (ne Tonea) Buhăescu, iar d-l Nicolae M. Hasnaş cu mar- 
chiza Zulema de Boumi, dar nu Zulenea, 

Calistrat Hâncu a fost reprezentant al familiei boereşti sărăcite 
aşezate la Durleşti. Studiile secundare el le-a făcut la liceul I din Chişinău, 
impreună cu Leopold Gh. Siţinski. Fiind bun elev a fost luat ca prepa- 
rator în casa acestui de urmă, căsătorindu;se mai târziu cu sora sa 
Nadejda Siţinski. Hâncu a intrat la S.-Petersburg la Institutul de mine, 
apoi, avântat de curentul literar poporanist. întors în Basarabia a reuşit 
la examenul de învățător, a absolvit Academia Militară de Medicină din 
capitală, a făcut stagiul necesar ca medic al marinei, ajungând in sfâr- 
şit medic al zemstvoului jud. Bălţi, Casso s'a bucurat mult găsind în- 
trinsul un ajutor demn, poporanist moldovan, care s'a luptat pentru 
cauza naţională şi binele poporului. Hâncu a şi condus chiar zemstvoul 
jud. Bălți, a fost foarte popular şi'n conlucrarea acestor doi bărbaţi de 
frunte putem căuta primul impuls la Unire — moţiunea jud, Bălţi, obţi- 
nută la 3 Martie 1918. 

Fratele lui Nicu Casso, Aristid s'a căsătorit cu Alexan- 
dra, fiica negociantului din Odesa Spiridon Mavro-Biazii. 
] s'au născut doi copii: Efrosina (1862-1915) Al. Krupenski 
şi Leonid, cel*mai însemnat din familia sa, Leonid Casso 1) 
renumitul ministru al Rusiei, s'a născut la 8 Iunie 1865. El 
a făcut studii strălucite, terminate în seminarul juridic din 
Berlin. Intors în Rusia, în 1892 el a fost numit docent la 
universitatea lurievski, unde a terminat studiul său pentru 
' demnitatea de magistru „Succesiunea moștenitorilor în obli- 
gaţiile moștenitorului“ (1895). In acelaș an el a fost mutat 
la catedra dreptului cetățenesc din Harcov, apoi la Moscova, 
unde a fost și inspector, mai târziu director al colegiului 
țareviciului Nicolae. Casso a fost un om de cultură și în- 
țelepciune excepţională, fiind autorul mai multor însemnate 
studii în limba rusă şi germană, tratând chestiuni de drep- 
tul cetățenesc, ostzeic, pământesc, etc. Trei opere ale lui se 
rapoartă la Basarabia: „Dreptul bizantin în Basarabia“ 
(1907), „Rusia pe Dunăre și formarea regiunii Basarabia“ 
(1913) şi „Petru Manega, codificatorul uitat al dreptului ba- 
sarabean“ (1914). La sfârșitul lunei Septembrie 1910 Casso 
a fost numit ministru al instrucției publice. El a fost un 
conservator moderat, care nu se amesteca în politică, om 
foarte energic și cu inițiativă. V. Purişchevici îl numea viitor 
premier-ministru, când pe neaşteptate Casso la 26 Noemb- 
rie 1914 a murit. à 

Kalmuţki au fost unii din cei mai însemnați boeri ai 
Basarabiei. T. Stefanelli şi P. Gore dovedeau origina lor 
din moldovenii Calmăş, refugiaţ din Polonia după Petricei- 
cu-Vodă (1673) şi acolo, ca nobili, numiţi Kalmuţki. Insuși 
cuvântul „Kalmuţki“ ne face să presupunem origina acestei 
familii din Rusia — din poporul Kalmâc, de unde derivă 
numele „Kalmâţki“. De altfel Dimitrie Dan — în lucrarea 
sa „Protopopul Mihail Strilbiţki“ — scrie despre prietenia 
acestuia cu egumenul mănăstirii Neamţ, Dositei Kalmuţki, 
care de origină era rus °) 

1) Necrologuri din jurnale. 

2) — Moştenirea Kalmuţchi. Arhiva Genealogică,lași 1917. 


— O. Lecca pune pe Kalmuţki între familiile străine. Ultimul re- 
prezentant al acestei familii şi dânsul îşi indică origina rusă. 

Neamul mazililor Calmäş a fost așezat în părţile Orhe- 
iului 1) Teodor Calmășul a trimis pe fiul său loan să stu- 
dieze la Lvow, iar Nicolae Mavrocordato l-a însărcinat de 
ajutor fratelui său loan-dragomanul. Calmășul, la uciderea 
dragomanului Al. Ghica, numindu se Kallimakos, a ocupat 
postul acestuia, mai apoi (1758—61) devenind domn al Mol- 
dovei. Fratele său, Gavriil a fost mitropolit, iar dintr'însul 
se scoboară familia domnească Kallimaki °) 

Linia basarabenilor Kalmuţki se coboară din Iordache- 
comisul, descendent din Kalmuţki, ridicat la rangul de no- 
bil polon de Ioan Sobieski °) Comisul a lăsat doi fii: rot- 
mistrul, baron Mihalache, si Neculae-pitarul, căsătorit cu o 
Balș, apoi cu o Stârcea și care a lăsat pe fiii: Manolache, 
căsătorit cu Elena Nec. Kalmuţki, și lordache-slugerul, în 
1821 înscriși în cartea nobilimii basarabene. Cel din urmă 
_ (n. pela 1800) deputat al nobilimii, a fost căsătorit cu Ma- 
ria Gh. Ghirjev-Belcic, din care í s'au născut; Zemfira I. 
Keşco, Mihail (n. 1822), căsătorit cu Ana Gh. Leondari, Va- 
sile, născut la Zberoaia în 1823. 

Vasile Gh Kelmuţki +) a fost un înaintaş al vremii, 
purtător de cultură, mare binefăcător, între altele creatorul 
unui sanatoriu la Chişinău. Tânăr a fost locotenent în ar- 
mată, între 1853—56 şi 1860—63 mareşal la Soroca. Căsă- 
torit cu Elena C. Kazimir, el a murit la Nice în 1888, lă- 
sând doi fii: Mihail ( 1905) și Gheorghe. Ultimul Kalmuţ- 
ki a fost prietenul multor duci, pe cari îi distra în așeză- 
mintele sale vânătorești, ce se întindeau pe zeci de klm. 
Desgustat de viaţă, în urma unor neplăceri (moartea soţiei 
sale, Ivanova şi pierderea procesului cu zemstvoul, căruia 
i-a testat averea tatăl său), Gheorghe s'a sinucis în 1912 
în vârsta de 63 ani. 

GHEORGHE G. BEZVECONNÂI 


1) I. Floru. Istoria Românilor, Bucureşti. 1829. 

2) O. Lecca. Familiile boereşti române. Bucureşti.1911. 
3) Dosarul Kalmuţki din Arhivele Statului din Chişinău. 
4 Documentele şi amintirile d-lul VI. S. Nazimco. 


CRONICA AGRICOLA 


Bazele ştiinţifice ale îmbunătăţirei 
recoltelor. 


Populaţiunea Europei în ultimul secol mai mult decât s'a 
dublat, și dacă totuşi Europa a putut până în prezent să şi hră- 
nească populaţia, aceasta se datorește pe de o parte sporirei 
suprafeţelor însămânţate, iar pe de altă parte sporirei produc- 
țiunei pe unitatea de suprafaţă. 

În momentul de faţă, ţările civilizate nu mai sunt în mă- 
“sură să mărească producţiunea agricolă prin sporul suprafaţei 
cultivate, Pe de altă parte tehnica în cultura pământului și în- 
Srăşămintele au dat tot ce s'a putut pentru'a atinge maximum 
de recoltă pe unitatea de suprafață dupe metodele europene 
cunoscute, 

În urma progreselor aduse de Genetică (ştiinţa eredităţei), 
în ultimele două decenii atenţiunea s'a îndreptat asupra obiec- 
tului de cultură, asupra plantei vii, care până atunci a fost con- 
sidetată de o plasticitate îndefinită, privită ca ceva omogen şi 
cava bine definit, 

În baza acestui nou punct de a vedea organizmul vegetal 
au fost puse la cale unele concluziuni foarte însemnate ale Ge- 
neticei contemporane. De exemplu: explicaţia experimentală a 
rolului mediului în viaţa plantelor, mecanizmul acţiunei lui asu- 
pra plantelor, legile eredității și altele. 


CÂTEVA PRINCIPII DE GENETICĂ. 


Mediu—învaţă Genetica contemporană— schimbă înfăţişarea 
plantei, dar aceste schimbări sau variațiuni, chiar dacă sânt pro- 
nunțate, nu depeșesc nici odată un anumit maximum al varia- 
bilităţei specifice a organizmului vegetal dat. Ne mai învată Ge- 
netica că planta piere, dar nu poate să treacă peste limitele de 
variaţiuni ce o caracterizează, 

Altă deosebire a variaţiunilor, provocate de mediu şi nu- 
mite de știință modificațiuni, constă în următoarele: odată cu 

moartea îndividuală a plantei — modificațiunile dispar şi nu se 
transmit la urmaşi. Deaceia ele, contrar aiirmaţiunilor teoriei 
biologice Lamarco-darviniste, nu se pot însuma în generațiile 
următoare, 

Agricultura practică a scos din aceste date ale Geneticei 
două concluziuni însemnate, cari au și fost confirmate pe deplin 
pe cale experimentală: prin metoda de acţiuni externe (lucra- 
rea pământului, însrășărea lui, îngrijirea plantei etc.), se poate 
spori producţiunea și se pot face alte înbunătăţiri etc, Dar sa 
observat că plantele ating o limită peste care nu mai sunt sus- 
ceptibile de amelioraţiuni (îmbunătăţiri) şi că mediul, favorabil 
până acum, încetează de a mai fi binefăcător plantelor. Cu alte 
cuvinte, planta ajunsă la maximum de îmbunătăţire remâne con- 
stantă, neîniluentabilă de mediu : încetează a reacţiona la ac-.: 
țiunea mediului, - 

Și din alt punct de vedere acțiunea binefăcătoare a me- 
diului (acțiunea externă), asupra plantei se deosebeşte de ac- 
tțiunea internă (combinațiuni, mutațiuni, transgresiuni). Acţiunea 
binetäcătoare a mediului se manitestă numai în caz când ea se 
repetă pentru tiecare generație. Pentru a ridica producția, de 
exemplu, prin buna îngrăşare a pământului, aceasta trebue să 
fie repetată din an în an; acțiunea ei este deci bine limitată 
în timp. 

Cu totul de altă natură este acțiunea internă asupra plantei. 

Se ştie din Botanică că diferitele soiuri de plante cultivate 
ori sălbatice au sute şi mii de forme deosebite sau, cum se mai 
zice astăzi, aceste soiuri reprezintă un amestec de „linii pure“, 
un amestec, care este bine caracterizat și prin numărul liniilor 
amestecate şi prin raportul lor. 

lată un exemplu, care ne lămurește acest fapt, cunoscut 
în Genetică sub numele de polimorfizm. 

La grâul moale se desting: 16 caractere în ceiace priveşte 
structura spicului ; 4 caractere relativ la structura bobului; —18 
caractere relativ la structura organelor vegetative şi 7 caractere 
fiziologice (iormele de toamnă și de primavară, lungimea perioa- 
dei de vegetaţie, diferența la înflorire, reacţiunea asupra para- 
ziţilor, mărimea stigmatelor, etc.). Combinaţiunile acestor carac- 
tere, dau rase de grâu moale și sau putut deosebi până la trei 

mii de rase numai pentru specia grâului moale — Triticum vul- 
gare L. Acelaş polimorfizm s'a constatat și la grâul tare — Tri- 
ticum durum. Faptele acestea arată evident că polimorfizmul 
speciilor cultivate de grâu este foarte mare. Numărul formelor 
(raselor) bine distincte ajung la sute şi mii nu numai la grâu! 
la orz sunt cunoscute 700 de rase ; la ovăz 600; la fasole nu. 
mai după caracterele bobului se desting 750, și așa mai departe, 

Cercetările mai noi au aretat că aceste numere vor creşte 
şi vor fi şi mai mari, Cauza e că cu toate metodele de cerce- 
tare de astăzi, de altfel bine perfecţionate, suntem în stare să 
descoperim numai o mică parte din caracterele plantelor noa- 
stre agricole (speciile biologice ! ), 

Așadar polimorfizmul plantelor în realitate este cu mult 
mai mare decât lam arătat aici. Or ce soi reprezintă un ame- 
stec de mai multe (chiar sute) forme numite rase sau linii. 
Băzându-ne pe datele ştiinţei eredității, se poate spune fără 
Sreșală, că în fiecare specie, soi sau rasă nu se pot găsi două 
plante identice. 


VALOAREA ECONOMICĂ A PRINCIPIILOR GENETICE! 


Fiecare linie sau formă (rasă) “are o valoare economică 
specială: producțiune mai mare sau mai mică, coacere timpu- 
rie sau mai târzie, rezistență mai mare sau mai mică la secetă 
la ger, boli criptogamice etc, etc. 

Dacă ne oprim numai asupra unei însuşiri, de exemplu 
asupra productivităţei, se constată într'un amestec de forme al 
unui soi că în aceleaşi condițiuni unele forme, numite și linii, 
dau o producţiune mică, altele — medie, iar altele mare. Pe de 
altă parte unele forme ale unui oarecare soi în condiţiunile date 
nu ajung la maturitate; altele ating maturitatea, însă dau pu- 
țină seminţă şi după prima sau a doua periodă de vegetaţie 
aceste forme dispar din amestec; — alte forme lasă puţini ur- 
mași și numai restul formelor din amestec se desvoltă normal. 
Astfel numărul componenților amestecului unui soi sau raportul 
lor s'a schimbat, însă îndivizii rămaşi au rămas constanți. 

De obiceiu nu se ţine seama de mulţimea formelor soiuri- 
lor plantelor noastre agricole, şi după schimbările numărului sau 
raportului componenților amestecului sub înfluența mediului se 

crede că s'au produs schimbări la indivizii cari compun ameste- 
cul soiului dat. Acest fel de a vedea lucrurile bine înţeles că 
este greşit, 

Dacă însă vom cultiva nu o varietate — amestec, dar liniile 
pure, vom observa că mediul nu aduce schimbări în organizmul 
vegetal, chiar dacă vom face această cultură mai mulţi ani de 
a rândul. 

Din acest fapt experimental stabilit de Genetică, agricultura 
scoate o aplicaţie practică de o mare însemnătate. Anume: 

Dacă soiurile plantelor noastre agricole reprezintă un ame- 
stec de mai multe fjorme-linii pure, cari diferă între ele ca pro- 
ductivitate, atunci, pentru a avea o cât mai mare producţie de 
pe unitatea de suprafață trebuie să alegem formele cele mai 
productive şi numai cu ele să însămănțăm câmpul. Pe această 
cale chiar în condiţiunile ţării noastre, ca și în alte ţări cu agricul- 
tură înapoiată, e ușor aproape fără cheltueli să sporim produc- 
țiunea de 2—3 ori față de aceea pe care o avem astăzi. 


SELECȚIUNE. 


Sporul sau mărirea producţiunei pe calea descrisă mai sus, 
care poartă numele de selecțiune, se reduce la sciziunea ame- 
stecului, la izolarea formelor sau liniilor pure anume a celor cu 
producţie mare, și cultivarea lor separată. 

Selecţia după teoria lui Darvin se înțelege astfel; alegând 
din generaţie în generaţie exemplarele cu anumite abateri, de 
exemplu, spre productivitate mai mare, aceste abateri, abea per- 
ceptibile la început, în decursul mai multor generațiuni se acu- 
mulează şi în cele din urmă dau o abatere însemnată, adică o 
productivitate mai mare. 

Din cele expuse mai sus însă ştim că nu mai poate fi 
vorba de accentuarea sau creșterea unei însușiri, câci în reali- 
tate prin selecţiune noi nu acumulăm abaterile, dar alegem for- 
mele sau liniile pure cari întrunesc însuşirile dorite. Dar spori- 
rea producţiunei pe această cale este tot atât de mărginită, ca 
și pe calea descrisă mai sus a acţiunei externe asupra pămân- 
tului, Dacă n'ar exista alte căi, viitorul agriculturei ar fi despe- 
rat, însă geniul omenesc nu s'a oprit aci. 

LEGEA EREDITĂȚEI. 


În a doua jumătate a secolului trecut, anume în anii 1865: 
—66, un călugar ceh Grigor Mendel a făcut o descoperire în- 
semnată: a formulat o teorie asupra eredității, Această teorie în 
știință se cunoaște sub numele de „Legea Eredităţii“, „legea 
scindărei“ sau „legea autonomiei și independenţei caracterelor“. 
După această teorie individul (indivizibilul) vegetal sau animal 
constă din o sumă anumită de însușiri autonome și indepen- 
dente, numite unităţi ereditare. Se moștenește nu înfățișarea ex- 
ternă și internă a indivizibilului, nu habitusul general, dar însu- 
şirile și părţile lui deosebite, unităţile sau factorii ereditari. Dupe 
legea eredității organizmul s'ar prezenta ca un mozaic compli=-- 
cat: fiecărei părticele din mozaic corespunde o însușire deose-- 
bită în organizm. După cum o pietricică dintr'un mozaic poate. 
fi trecută în alt mozaic sau două petricele luate din două mo- 
zaice diferite pot fi combinate în al treilea, tot așa o însușire 
deosebită sau un caracter al unui organizm prin încrucișare pu-- 
tem să-l trecem în alt organizm sau însușirile a două organizme 
putem să le combinăm în al treilea. 

In momentul de față noi cunoaștem, la perfecţie legile după. 
cari însuşirile părinților se transmit la urmaşi. In primul rând 
au fost bine studiate legile, după cari se transmit însuşirile ra- 
selor plantelor noastre agricole, 

Deci noi suntem în stare să operăm cu plante tot atât de 
exact și cu atâta siguranță, ca și un chimist. Cum un chimist 
este în stare să unească, după placul său, elemente chimice în 
compozițiuni noi şi prin aceasta să creeze corpuri noi, la fel un 
biolog genetist este în stare să creeze plante agricole noi cu in- 
sușiri bine definite. 


APLICAREA PRACTICĂ A LEGEI MENDELIENE IN 
AGRICULTURĂ. SELECȚIE COMBINATIVĂ 


Aceste legi se pot exploata în agricultură în măsuri neli- 
mitate prin faptul că rasele plantelor agricole conţin de o parte 
un şir de însușiri bune, adică de o valoare economică mare, pe 
de altă parte posedă și însuşiri negative. O rasă dată posedă de 
exemplu, însușiri bune, adică de o valoare economică îmsemnată,. 

dar în acelaş timp posedă și însuşiri rele, adică de o valoare 
econoică mică sau cu totul negativă. La o altă rasă însușirile 
cari au fost bune la prima rasă, sunt proaste aici, și acelea cari 
au fost proaste la prima rasă, sunt bune la a doua rasă. Deci 
este posibil de a creia rase numai cu însuşiri bune, adică de o 
valoare economică mare. 

De pildă: dacă o formă se deosebește printr'o mare pro- 
ductivitate însă sufere de secetă, iar altă formă rezistă bine la 
secetă, însă e puţin productivă, atunci aceste două însușiri—ma- 
rea productivitate şi rezistenţa la secetă, prin încrucișare se pot 
combina într'o singură plantă. 

Alt exemplu. Rezistenţa la gera grâului depinde de o serie 
întreagă de factori ereditari. La unele varietăţi de grâu rezis- 
tenţa la ger într'un grad mai mare se datorează abundenței za- 
harului în sucul celular, la alte varietăţi cu acelaș grad de re- 
zistenţă la ger această însuşire depinde de faptul că păreţii ce- 
lulelor epidermice la plantele tinere sunt groși şi prevăzuţi cu 
un strat proteector, 

Dacă am încrucişa aceste două linii de grău, vom obține 
yrmași cu însușiri de rezistență la ger şi producţiune mai mare. 

După legile lui Mendel teoreticește toate acestea se pot face 
foarte uşor: noi încrucișăm două rase date şi suntem în stare 
să calculăm dinainte la ce număr de urmaşi și în care cantitate 
se manifestă combinaţiunea numai cu însuşiri bune. S'ar părea 
că lucrul acesta este simplu și uşor, dar executarea lui în prac- 
tică este foarte grea: la plantele noastre agricole noi avem dea 
face cu un număr mare de însușiri decsebite și din cauza a- 
ceasta suntem nevoiţi să manipulăm cu un număr mare de plan- 
te, dacă dorim ca în a doua generaţie doar numai cu o proba- 
bilitate oarecare să găsim tipul care îl căutăm. Ceva mai mult! 
Tipul căutat trebue să-l găsim într'o formă homozigotă, fiindcă 
numai sub această formă o însuşire se transmite constant urma- 
şilor, Teoriceşte această problemă se rezolvă ușor, dar în prac- 
tică ea întâmpină dificultăţi foarte mari, 


SELECȚIUNE PRIN TRANSGRESIUNI. 


Prin studierea mai departe a legilor eredității din regnul 
organic s'a mai constatat un fapt, care din punct de vedere 

practic s'a dovedit a fi de o mare însemnătate. In repetate 
rânduri s'a constatat că însușirea grâului de a poseda re- 
zistenţă la boli criptogamice (la rugină de exemplu), care se pă- 
rea a îi cauzat de un simplu factor ereditar (gen), în realitate s'a - 
dovedit că este cauzat de un şir de factori. O plantă poate îi 
rezistentă la boli criptogamice prin o bună desvoltare a cuticulei, 
alta — prin prezența în sucul celular a unei materii otrăvitoare 
pentru diferite varietăţi de boli ; o a treia plantă este rezistentă 
la boli criptogamice prin faptul că păreţii celulelor se întăresc 
într'un timp scurt, şi deci frunzele sunt supuse atacurilor ciu- 
percei ruginei într'o periodă mai scurtă. Se pune întrebarea: 
dacă vom fi în stare se creem o rasă de grâu care să întru-- 
nească toate însuşirile rezistenţei la boli criptogamice arătate mai 
sus, vom avea o rasă mult mai rezistentă la boli criptogamice, 
de cât toate grănele cunoscute ca rezistente la aceste boli până 
în prezent. 

Dacă încrucișăm două rase de grâu, cari posedă o rezis- 
tenţă chiar slabă la rugină, dar care se datorește diferitelor cauze, 
în generația a doua vom avea o rasă nouă de grâu cu o rezis=- 
tență mai mare de cât rasele dela cari am plecat. Metoda aceasta 
de îmbunătăţirea plantelor se numește  selecțiune prin transgre= 
siuni, fiind că noi prin metoda aceasta reuşim să creem rasă cu 
rezistență mult mai mare de cât rezistenţa (și deci productivi=- 
tatea) raselor dela cari am plecat, 


CONCLUZIUNI 


Azi se ştie în agricultură că toate însușirile plantelor noas- 
tre agricole cari au o valoare economică în gospodărie, (produc= 
tivitate mare, rezistență la ser sau la boli criptogamice ori re- 
zistenţă la secetă, etc.), sunt cauzate de un şir de factori eredi- 
tari (gen). 

Până în prezent nu posedăm nici o rasă care să întrunească 
acest şir de factori ereditari şi care deci ar putea da c producţie 
mare, o producţie ideală. Dar suntem în stare să calculăm din- 
ainte, cu cât vom ridica producţia plantelor noastre agricole luc- 
rând în această direcţie. Ameliorarea plantelor după această me-: 
todă cere o muncă mare și migăloasă, intensivă. Genetica mo- 

dernă nu se mai bazează pe fapte empirice, ea a părăsit tato- 
narea. Noi ştim de care factori ereditari sunt cauzate însuşirile 
ce ne interesează ; știm că şi scopul principal al selecţiunei (a- 
meliorărei) plantelor este de a creia rase noi, cari să cuprindă 
factorii ereditari cei mai potriviți din punct de vedere economic 
„pentru regiunea dată. 

În ultimele decenii s'a executat o mulţime de încrucișări 
combinativ şi transgresiv. Una din cele mai frumoase încrucișări 
în această direcţie și de o mare valoare practică a fost încru- 
cișarea grâului englez Squarhed de o productivitate mare cu 
grâul soduac-țărănesc rezistent la ger. In Suedia s'a cons- 
tatat că în anii când iarna este moale, grâul englez dă o recoltă 
foarte mare, dar în anii când iarna este aspră, recolta este scă- 
zută sau cu totul nulă. 

Dacă problema se prezintă așa cum am expus'o, putem pre- 
vedea cu o siguranță absolută că prin combinaţiunea factorilor 
de o productivitate a unei rase cu factorii de rezistenţă la ger 
al altei rase-noi creem o rasă cu o productivitate dublă. Această 
problemă, pur teoretică a fost bine înţeleasă şi pusă 23 ani îna- 
poi de celebrul savant botanist din Suedia Nilsson-Ehle și prin 
o muncă migăloasă — bine rezolvată, Suedia acuma posedă o 
combinaţiune de grâu ideal. 

Recolta la grâul Suduas s'a mărit prin munca şi geniul unui 
singur om cu 48% în comparaţie cu cele cari au fost 23 ani 
înapoi; ce valoare şi importanţă are pentru o ţară mărirea re- 
coltei cu 48%, se înţelege dela sine. 

Aceste baze ştiinţifice a geneticei moderne privitor la ame- 
liorarea plantelor agricole sunt puse la cale de mine în Basara- 
bia încă din anul 1928 și mau ghidat la organizarea şi condu - 
-cerea câmpului și laboratorului de selecţie din Tighina. 


A. Barladeanu 


INSEMNĂRI, 


Un document al Hașdeilor. — Se 
cunoaşte că Alexandru Haşdeu a 
fost un talentat istoric, scriitor şi 
colecţionar de documente vechi. Fiul 
său, marele B. P. Hasdeu, între alte 
documente din arhiva tatălui său, a 
publicat şi aşa numita „Diploma Bâr- 
lădeană“, o scriere din 1134, care 
dovedeşte stăpănirea şesului Moldo- 
vei de un descendent din casa dom- 
nitoare a Rusiei (Riuricovici), Ivanco 
Rostislavovici din scaunul Galiției, 
principe al Bârladului. B. P. Hasdeu 
a publicat acest document într'o co- 
pie, originalul nefiind nimănui cunos- 
cut. Autoritatea istoriografică a Haş- 
deilor ar fi incontestabilă, totuşi pe 
baza unor consideraţii fonetice, mor- 
fologice şi paleografice, defunctul 
slavist, lon Bogdan, a declarat „Di- 
ploma“ un falşificat, cu părerea a- 
ceasta unindu-se şi d-l prof. N. Ior- 
ga. N'am să vorbesc dela inceput des- 
pre autencitatea „Diplomei, nici des- 
pre tendinţa ce s'a urmârit, un ase- 
menea falşificat (2); voi reda numai 
câteva ideí în ordinea expusă de a- 
cest document, care, după mine, însă 
mar corespunde cu realitatea. 

Printre primii barbari, ce ajung în 
părţile Moldovei, sunt Venzii, după 
M, Kogâlniceanu şi P.I. Schafaric 
(Antichităţile slave. Vol. I), un trib 
al Slavilor. Le aminteşte şi „Fabula 
Pentengeriana“, harta romană din 
veacul III. 

In veacul al VI în partea de mij- 
loc a Europei e cutropită de Slavi. 
Ei ocupă cetatea împăratului bizan- 
tin, lustinian,— Turis (Cetatea-Albă) 
pe care o numesc Belgorod. Dela 
Nipru până la Dunăre, după leto- 
piseţul Nestor (veac. XI), trăesc tri- 
burile Tiverţă şi Uglici sau Suliţă, 
care fondează capitala lor — Pere- 
seceni, Novo-Suliţă, Făleştii... Gra- 
nița aşezării — Dunărea — este numai 
cea basarabeană, deoarece cealaltă 
graniţă este Prutul, care formează 


CRONICA 


colţul, slavoneşte Ugol (de aici Ug- 
lici), Onglos sau tătăreşte Bugeac. 
Pe atunci crește și Tighină, amintită 
de impăratul bizantin Constantin VI 
Porfirogenet (911—959). 

De slavi în veacul IX s'a întemeiat 
sub conducerea principilor Varegi, 
puternicul stat al Rusiei viitoare, 
Principele Oleg al Kievului deja în 
907 asediază Constantinopolul, iar lup- 
tele sale cu strălucire le continuă 
principii Igori Riuricovici și Sviato- 
slav ( 972), cuceritorul Bulgariei. 
Voevodul lui Igori. Sveneld, precum 
povesteşte letopiseţul Novgorodului 
in 940 (6448) a luat chiar şi Perese- 
ceni, care, după dovezile prof. N. I. 
Nadejdin (1804—56). Despre situaţia 
vechiului oraş Peresecina, care apar- 
ținea Uglicilor. Notiţele Soc, Istorice 
din Odesa. (Vol. 1844), este identică 
cu Peresecina de astăzi. Fiul lui 
Sviatoslav, Vladimir cel Sfânt, ocu- 
pă Crimeia şi sileşte pe împărații bi- 
zantini Vazile II şi Constantin IX să-i 
dea în căsătorie pe sora lor Ana, In 
urma acestor fapte Ruşii (988) se 
creştinizează. Sub domnia fiului lui 
Vladimir, laroslav cel Ințelept, Ruşii 
iarăşi întreprind o expediţie în con- 
tra Constantinopolului. Pe vremea 
tuturor acestor războaie (veac. X— 
XII) ei supun între alte popoare de 
pe drumul spre Bizantin şi pe Slavii 
aşezaţi în Dacia. Astfel chiar în 1116 
principele Vladimir Monomah a tri- 
mis în oraşele dunărene pe voevodul 
său Ivan Voitişici, care a pusaici pe 
„posadnicii“ (guvernatorii) săi. 

Dacă am crede „Diplomei Bârlă- 
dene, pe atunci în Moldova s'a for- 
mat un principat vasal Rusiei cu cen- 
tru la Berlad. Ca și principatul Tmu- 
taracani, de pe malul mărei, Bârla- 
dul ar îi ca scaunul principilor mai 
neiînsemnaţi, precum ar fi Ivanco 
Berladnicul, decedat pela 1161. Leto- 
pisețul Novgorodului aminteşte pe 
acest principe sub data de 1146, iar 
letopisețul Kievului, în 1158, poves- 
teşte că pe Ivanco, pretendentul la 

tronul Galiției, căuta să-l prindă 1a- 
roslav al Galiției. Principii Galiției, 
mai apoi regii, in veacul XIII încă po- 
sedau nordul Moldovei şi Basarabiei, 
unde descendenţii supușilor lor, sunt 
Rutenii (Ruthen — Ruşii Negri). La 
impliedicarea contopită acestora cu 
Moldovenii au contribuit în deosebi 
rapoartele neintrerupte cu Rutenii 
Poloniei, dintre cari mulţi au venit 
încoace in 1509, după năvălirea lui 
Bogdan cel Orb in Polonia. Persis- 
tența continuă a elementului rutean 
în părţile nordice o dovedaşte şi to- 
ponomia locurilor. E interesant de 
notat că Miron Costin, povestind 
despre descălecarea românilor în Mol- 
-dova, zice că voevodul Dragoş pri- 
mul om, pe care l’a găsit în şes, a fost 
ruteanullaţco. Că Dragoş-Vodă n'a 
descălecat în cuprinsul pustiu al Mol- 
dovei dovedeşte faptul că-n deşerturi 
toate pământurile ar aparținea dom- 
nitorului şi pentru aceasta nimeni mar 
putea să aibe moşie fără hrisor dom- 
nesc de danie. Anaforaua Obşteştii 
Adunări din lanuarie 1817 — pentru 
Vrancea (acest document este repro: 
dus în „Viaţa Basarabiei“ Nr. 5) do- 
vedește tocmai prezenţa unui sub- 
strat la poporul român în Moldova. 
Acest substrat au fost Berladnici, 
Bolohovenii şi Brodnicii — amestecuri 
româno-rutene, însă nici într'un caz 
nu slavii curați. Posesiuni de seama 
celor vrâncene ar fi şi la noi în Ba- 
sarabia în vestiții Codrii Tigheciului. 

In curând după venirea lor în Eu- 
ropa slavii ajung şi'n Carpaţi, unde 
se aşază printre poporul Român, 
dela parţial format după individuali. 
tatea sa specifică. Românii la rân- 
dul lor încep să se coboare in șes, 
aşezându-se printre slavi. Pe Ro- 
mâni iil numesc Vlahi dela numele 
vechi german Welsch-Roman. Sub 
presiunea Ungurilor, Românii pără- 
sesc regiunile muntoase ale Transil- 
vaniei şi se întind pe un teritoriu 
mult mai larg decât cel de astăzi. 
Desigur Berladnicii în majoritate au 
fost” şi ei Români. Pe la anul 1164 


“(data stabilită: de: Tomaschek) Nice-. 


tas Acomintatos Koniatis povesteşte 
că Androhicus Comnenos, pribegit în 
Galiţia; a fost pe graniţa acestei ţă- 
“ri, prins de Valahi. Dela 1222 Vala- 


hii sunt adesea ori pomeniţi ca un 
popor destul de numeros (Origina ro- 
mânilor. Curs predat de prof. Al. 
Philippide la Facultatea de litere la 
Universitatea din laşi). 

O altă ramură a românilor sunt Bo- 
lohovenii (Voloh), ai căror kneii îşi a- 
veau teritoriul lor între Galiţia, Vo- 
lâni şi Kiev. Aceşti kneji nu sunt 
principii-domnitori de seama celor 
din Rusia, ci staroste de seama 
knejilor, vasali ai voevoduiul Moldo- 
vei. 

A treia ramură a Valahilor au fost 
Brodnicii (broditi slavoneşte inseam- 
nă a vagabonda). De fapt eiformea- 
ză chiar substratul Berladnicilor şi 
Bolohovenilor, fiind nomazi în stepe- 
le Rusiei Sudice şi Daciei. La veni- 
rea Tătarilor Brodnicii se unesc cu 
aceştia, dobândind astfel dreptul de 
a rămâne în stepe. Dela vagabonzii- 
Brodnici a venit obiceiul de a refu- 
gia în stepele sudice a oamenilor 
dârji şi neastâmpăraţi. Din ei coboară 
vestitacasta ostăşască— Cozacii, ca- 
ri s'au organizat în veacul XVI, Brod- 
nicii sunt astfel strămoşii ucraineni- 
lor ! De altfel cuvântul „cozac“ tă- 
tăreşte înseamnă acelaş lucru ca şi 
„brodnic” (brodiaga) slavoneşte—de- 
ci vagabond, iar origina castel coză- 
ceşti se pierde în intunericul veacu- 
rilor (N.I. Costomarov. Istoria Rusă 
St. Petersburg. 1915). In ce priveşte 
Românii aşezaţi in Transnistrlana şi 
sudul Rusiei, chiar până 'n Kaucaz, 
nu credem că ar fi descendenții ace- 
stor Vlahi. Cel mult colonizarea lor 
s'a inceput intra treia domnie a lui 
Constantin Duca -Vodă (1678—84) nu- 
mit de sultanul hatman al Ucrainei 
şi care a inceput să colonizeze de- 
şerturile dealungul Niprului. 

Relaţiile etnice româno-slave in- 
cepute îndată după venirea slavi- 
lor, s'au desfășurat şi mai puternic 
dela năvălirea Mongolilor, când .Sla- 
vii din stepele sudice s'au retras şi 
ei în Carpaţi. Influenţa culturală sla- 
vă a durat la Români până 'n vea- 
cul XVIII şi a făcut cultura slavonă 
să predomine la poporul nostru, la 
care elementul slav-etnic este . în 
proporţie aproape egală cu elemen- 
tul daco-roman. Cu timpul, însă mai 
ales în veacul XIX, spre a,se conser- 

va în masa slavă dimprejur, Româ- 
nii s'au intors, cât s'a putut către la- 
tinismul strămoşesc. 

Dar să facem o încheere la docu- 
mentul Haşdeilor, care ne intemiază 
un, principat rus în mijlocul Moldo- 
veil. 

Precum am văzut asupra Români- 
lor, incontestabil,s’a exercitat o foa- 
rte puternică influența a slavilor‘ cari 
in mare număr s'au aşezat în părțile 
noastre. Totuşi elementul Valah de- 
sigur a fost mult mai numeros, in- 
cât el s'a conservat în massa vene- 
ticicor, chiar şi s'a întins peste el 
departe dela graniţele Nistrului şi a 
Daciei străveche. 


De unde dar s'a ivit legenda des- 
pre un principat rus în Moldova ?. 

Am vorbit mai sus că Berladnici 
şi Bolohovenii, toţi la un loc, erau so- 
cotiţi vagabonzi, aventurieri, nomazi 
— Brodnici. Ivanco după modul său 
de viață şi el era un vagabond — de 
aici porecla Berladnicul. Sub această 
poreclă îl amintesc letopiseţii. insă 
nicăeri nu se vorbeşte despre prin- 
cipele „al Berladului ci simplu“ „Ber- 
ladnicul“ — vagabondul! Aventurie- 
rul, pretendend la tronul Galiției, un 
izgonit, fugar! Că „Berladnic* este o 
poreclă o crede și marele istoric rus 
N. M. Karamzin (Istoria Statului Ru- 
siei. Moscova. 1836). Cineva (?) fo- 
losindu-se de această poreclă în vea- 
cul XIX a compus „Diploma Bârlă- 
deană din 1134*, despre care a-şi pu- 
tea zice numai — „Post hoc—ergo 
ad hoc*l. 

Dar cine însă dorea să dovedeas- 
că aşezarea Ruşilor în vechiul oraş 
al Valahilor — Bârladul ? Desigur nu 
B. P. Haşdeu! Nu pot afirma acea- 
sta cu siguranţă despre tatăl tău un 
siavist, bun român, dar cu nuanțe, 
mal ales la începutul activităţii sale 
inaintea Unirii Principatelor, prea pro- 
nunţate de orientare rusă. 

Părerea unor slavişti, pe baza a 
nalizării paleografice a „Diplomei* 
sprijină și ea afirmaţia noastră des- 
pre scrierea acestui document pe la 
anii 1830—59, când nu se cunoşteau 
încă unele legi ale scrisulul cirilic, 
cercetate de învățații de seamă lui 


lon Bogdan. Astfel nu credem că 


„documentul Hasdeilor” se fie au- 
tentic, nici faptul principatului rus 
în Moldova să corespundă cu rea- 


litatea. 
G. G. B. 

Scrisori din răsboiu. Scrisorile de 
mai jos fac parte dintr'o bogată co- 
lecție de scrisori din răstoiu (105 
scrisori) descoperite în satul Cor- 
nova din judeţul Orhei, în vara anu- 
lui 1931, în timpul celei de a Vil-a 
campanii de cercetări monografice 
a seminarului de Sociologie din Bu- 
cureşti de sub conducerea d-lui prof. 
D. Gusti In prima scrisoare se og- 
lindeşte in chip realist sufletul şi 
viața plină de chinuri a soldaților 
la front. A doua, scrisă în timpul 
Svobodei din 1911, informează pe 
cei rămaşi acasă de tot mersul eve- 
nimentelor la front, făcând astfel o 
intensă propagandă revoluționară în 
lumea de la sate. 

In curând întreaga colecție de scri- 
sori va apare în volum cu un studiu 
introductiv de subsemnatul. 


P. V. Ştefănucă 


Pismo na 1915-ge, Decabria, 4 dnia 


Poftim, părinţilor, di primiţi v'o 
câtiva cuvinti di la ficioru dumevoas- : 
tri Ştefan. Mă 'nchin la dumeveas- 
tri di multi sănutati, să vă mănţă- 

'măsc di capici!) că ni-as trimăs. Şă 
m'am bucurat că deămu mamu n’a- 
vem nici on chip, Şă le-am primit la 
28 Noiabri ş'atuncea am primit şă 
jalovanii?) şă ne le-o dat rotnicu*), 
odati, cepicili cu jalovaniia. Am pri- 
mit patru rubli di la dumeavoastri 
şă 75 di capici jalovanii şă tot m'am 
bucurat. Da tari scumpeti pi la noi! 
Bulca 4) cit pumnu, 25 părechia, Mă- 
nânci ori şăzi şă ti ulti. Pâni ni dă, de 
citi patru la pâni; şă pănili mititeli. 
Da vă spun şe-am păţit eu odati. 
M'am dus din ocopuri cu v’o ciţivai 
după ujin 5). Era întuneric şă ne-am 
rătăşit că era mai multi ocopuri?) 
săpati şă noi ne-am luat pi alt rind 
di ocopuri şi ni ducem înspri Astria. 
Ne-am aprochiet taman provocinii 
zahrajdeniia?) lor. Noroc am avut 
câti frunzi şă iarbi că nu ne-o sim- 
tit. Eu eram cu patru pâni in schi- 
nari. Şam inblat noi v'o jumătati di 
noapti pân'şe-am nimerit inspri a 
noastre ocopuri. Da si ni ş' simţit 
astrieşii, nu mai vedem soarili! Da 
bodaprosti cam scăpat! Da frică ştiu 
cam tras iu noaptea ceea! Şă iaşă 
am păţit. fraţilor! Nabăgari di sami! 
Şă noi mergem pi deasupra ocopu- 
lui cu dimincatu că pin ocopuri era 
apă, pe unelocuri la briu. Noi am 
işit pi deasupra, pi de a dreptu. Şă 
tari îi nevoi cînd ploui în ocopuri! 
Glod! Api! Nevoi! Da amu am fost 
în ocopuri şă ne-o snimit) şă şădem 
întron sat. Ş'auzim di mir?) c'a si 
cie. Mă 'nchin di „multi sănătati la 
bunica, s' la Catinca, şă mă ’nchin 
şă la var-mea Mărioasa, di sănătati, 
şă la ghiaghia!) Pavăl, şă la şinii 
miel, şă vă rog, tati şi mami şă toati 
neamurili multi sănătati di la Dum- 
nezeu Sfântu şă di la mini. V'aş tri- 
măs mai dimult hirtii, daci n'o mărs 


1) de banl. 

2) solda. 

3) Comandantul de companie. 
1) franzela. 

5) cină, masă de seară, 

£) tranşee. 
7) reţeaua de sârmă ghimpată. 
5) ne-a schimbat. 

3) pace, stfirșitul răsbolului, 

1) unchiul, moşul. ` 


poşta. Eu dila dumevoastri am pri- 
mit o hirtie cari ni-aț spus ci ni-aţ 
trimăs capicili. In hârtii numa trii 
carboavi era scrisi să primăsc. Şă 
vă rog să-nispuniţ ce faşiţamu, cum 
o mai duciț şă ci mai esti pi la noi. 
Şă să-ni trimetiţ hårt. digrabi. As 
auzit? cum a ajungi să-ni trimeteţ. 
Şă vă rog să-ni trimetiţ o bicăţici 
di posilcă 1) dac'iţ vre; nişti turti de 
celi cari ni-aţ trimăs în Ades şă v'o 
leaci di brinzi di vaci. Şi va ajungi 
capu. Mulţ primăsc posilcă. Şă tot 
ci-l de acasi, nu-i din cumpărat, Ştii, 
şo bicăţici o ştii că-i di la părinţii 
tăl. Da cuşmă am, şă mănuş ni-o 
dat. Cuşma îi cu urechi, mănuşili cu 
trii degiti, 

Să-n trimetiţ turti multi. Şă eu 
s-ăn 4 zvod2). Să scriţ pi convert?) 
4 zvod, polucitî) Stepan Micu, Şă 
cu sănătati de amu! Da să-ni spu- 
niţ toati celea ci-i pl la noi. Cum îl 
vremea pi la noi? larna cu udeali, 
cu ploi? 


Dosfidaniia (La revedere) 
Stepan Micu. 


4 Maia, 17 go goda 


Părinților, ascultaţ povesti di la 
ficioru Damevoastri. Vă spun că noi 
am jălit tăti armia ca să ni dei po- 
liţia la fron. O zis c'o trimes pricaz ë). 
Noi am primit cî poliţia vinila front. 
Noi am aşteptat o săptămini, doui, 
trii, polilițiia nu-i. Dracu ştii undi-i 
é amu. Noi ne-am sfătuit v'o câtivai 
polcuri6) şă vo câtivai divizii ca să 
trimetim câti zeci oameni din roati, 
cu puşti cu grănăţ ş' cu pulimiot?), 
aşa că din polc 200 di oameni ies, 
şă să ducâ în Petrograd ş'aduci po- 
lițiia din pămint. Da di ci? laca di 
ci. Poliţiia la front şă temi să vie. 


1) pachet cu lucruri de mâncare şi 
alte lucruri necesare soldaţilor la 
ront ce le trimet de acasă părinţii 
ori rudele. 

2) grupa a 4-a. 

plic. 

4) să primească. 

5) ordin, 

5) regimente, 

1) mitralieră. 

Da iaca poliţiia ci jăleşti!). Pi işti di 
la front vre să-i víri în nastupleni2) 
şă să ni ucidi pe toţ ş'apui poliţiia 
să faci mir şă să cie cum o fost 
înainti. Iaca ci cintâ é. A vinit păn' 
aproapi di noi şă nacealnicii?) cii 
mari iari o 'ntors'o înapoi. Da dici? 
Noi nu ştim. De-om şti, ne-om puni 
păn la git da poliţiia, şă nacealnicii 
cii mari, şă boerii şă pochii a si-i 
muntuim di pl pămînt că ii nu jălesc 
mir, da niş nu vreu să vii la front. 
Amu la nacialnicii niş nu ni uităm ci 
spun ii. Sint alții ofiţeri di trag la 
masi cu noi, da alţii la dracu trag. Da 
ii muem noi! De-a rămin€ lucru șă sa 
ntoarci starii pravitelstvo 4) apui 
cu toati armiia om vini in Rusila şă 
să dám la legi poliţiia şă boerii că 
il ne ţiu pi noi di vorbi şă vreu iari 
să *ntoarci treghili cum o mai fost. 
Da noi in toati zioa ni stădim cu na- 
cealnicii cii mari să faci mir mai di- 
grabi. Noi înblăm toati zioa cu mu- 
zâca di la polc la polc ş' cu flaguri 5) 
roşii şă albi. Tari îl frumos! Veselii! 
Sint alţii di dorm toati zioa da eu 
înblu în toati zioa cu muzica di dra- 
gosti şi bag în cap ci fac oamenii. 
Aşă că înblu toati zioa niş nu mă- 
nânc, da sara chic ca din pod. Vă 
spun ci, măcar, să cie una di şăpti- 
spreşi ani ligi mini cî niş capu nu-ni 
bat. Frumoasi mai sint ş pe acolă, 
tu-i mama lor! Numa cînd ar da Du- 
mnezeu mir mai digrabi! Poliţiia o 
trimes-o di la dumevoastri ori nu? 
Pi la noi esti pricaz că pân’ la 38 
di ani să li dei drumu acasi. Şă alti 
n'am ci vă spuni. Cu sănătati. Vă, 
rog hirtie mai des să-n trimetiț. La 
şasi Mai ni ducim iari in ocopuri. 


Steopa. 


Naționalismul şi democratismul lui 
Hasdeu. — Acum cinci ani, când s'au 
împlinit 20 de ani dela moartea ma- 
relui învăţat şi scriitor basarabean, 
colaboratorul nostru d. G.V. Madan 


1) ce doreşte, 

2) atac, luptă. 

3) ofiţerii. 

4) regimul vechiu, 
5) steaguri. 


a publicat în gazeta locală „Cuvânt 
Moldovenesc? un frumos articol co- 
memorativ. 

Intre altele d. Madan a căutat să 
scoată în vileag laturea naționalistă 
şi democrată a lui Hajdeu, scriind: 

In scrierile sale Hăşdeu a fost pro- 
fund democrat şi naţionalist. 

Astfel când Moş Tănase din poe- 
mul dramatic „Răzvan și Vidra“ vine 
la Răzvan căpitan de haiduci în cod- 
rul Orheiului şi-i-se jălue: 

. „In țara noastră cea mare şi 

bogată, măi băete, 
Sânt români ce per de foame! Sânt 
români ce mor de sete“. 


Răzvan îi răspunde: 

„Săracul ţăran ce-şi pierde vitişoa- 
rele sau plugul, 

Robul osîndit ce fuge, blăstemând 
biciul şi jugul, 

Tofi cei slabi, izbiți de soarta, de 
nevoi înconjurați, 
Află-n codru mângăere şi se dau 
nume de frați. 

Când priveşti Moldova - ntreagă 
părăsită-n jaf şi silă, 

Pe cei buni în neputinţă, pe cei 
răi fără de milă, 

Veneticul şi păgânul, cel de neam 
şi cel bogat, 

Numai ei având dreptate şi la Vodă 
şi la Sfat, 

Căciuliți de toată lumea, fără 
grijă de nimică.. 

O! atunce-ți pare bine când de- 
| odată se ridică 

Spaima de haiduci în țară, născuţi 
$ din al țărei chin, 

Precum o durere cruntă naşte-n 
piept câte-un suspin !* 


d Die și... e. 


„M'arunc pe cal ca vârtejul, înfig 
în coasta-iun pinten, 

Murgul scutură din coamă, sboară 
vesel, fuge sprinten 

Până ce-l lăsai în voe, asvârlind 
din mâini căpăstru. 

Calul, născut în Moldova, mă duse 
drept la Nistru. 

Nistru, apă românească, ce spu- 
megă printre stânci, 

Ingropând duşmanii țărei în văl- 
voarele-i adânci! 

Nistru, ale cărui unde altă dată-n 
zile grele 

Apărau în loc de tunuri hotarele 
țărei mele ! 

Nistru !... Nistru |... Păn—acuma 
știutam să mă feresc 

De a trece pelângă țărmu-i ca să 
nu mă ispitesc! 

Şi să nu-mi aduc aminte, că rămâi 
în țări străine, 

Pe când scumpa mea Moldovă nu-i 
departe de la mine. 

Astăzi însă de nevoe mă simţii 
împins la mal 

Căci dorul de țară răzbate păn 
şi-n sufletul de cal... 

Nainte-mi se desvăliră, şerpuind 
ca un balaur, 

Holde şi câmpii, în care jucând 
printre spice de-aur, 

Se zăreau, ca pietricele presărate 
pe-un inel, 

Bosuioc şi garofiță, toporaş şi 
ghiocel ; 

lar prin ele-ndepărtare, un român 
muncind la soare, 

Falnic, rumăn, plin de viaţă. se 
părea şi el o floare! 
Le văzui acele locuri şi diu văz - 
le sărutai, 

Tara-mi unde însuşi Iadul parcă 
se preface-n Rai! .. 


e 1... see: a: ee dele la, Pai e ceia. .e 


Nici un alt scriitor ma descris în 
versuri aşa de mişcător dragostea 
de Neam şi Ţară, ca Bogdan Hăşdeu. 


RECENZII. 


Ungurii în Moldova. Intre minori- 
tăţile din România întregită, Ungurii, 
sunt dintre cei mai numeroşi. Fireşţe 
că majoritatea minorităţii maghiare 
din țara noastră sunt în Ardeal, 
unde au avut, până la unire, rolul 


de stăpânitori, fapt care explică 
afluența lor mare in această parte 
a pământului românesc. Dar in afară 
de Transilvania, Unguri răsleţi se 
găsesc şi în celelalte provincii ro- 
mâneşti. In Moldova această popu- 
laţie de naţionalinate maghiară o 
construcţie aşa numiții Ciangăi. Cian- 
găii, până în prezent, mau fost 
obiectul vreunui studiu mai serios. 

De curând însă d. Pâl Peter Do- 
mokos, profesor secundar, în urma 
unei excursii ştiinţifice, de doi ani 
de zile. prin satele Ciangăilor din 
Moldova şi Basarabia, a publicat în 
1932 la Sibiu o carte A moldvai mu- 
gyarsag (Ungurii din Moldova), carte 
care conține peste 300 pagini. la 
această carte de o inaltă ţinută în- 
telectuală, sunt înfăţişate concluziile 
la care a ajuns d. Domokos studiind 
acest popor, civilizaţia lor, cule- 
gând poeziile, baladele şi cântecele 
lor, observându-le obiceiurile, portul 
şi religiunea. 

Căutând să stabilească data aşe- 
zării Ciangăilor în Moldova, d. Do- 
mokos ajunge la concluzia că aceş- 
tia au venit în două epoce diferite. 
Cel mai vechi datează încă din tim- 
pul marilor năvăliri barbare. Ştim 
că Ungurii, de rasă mongolă, ve- 
niţi din părţile Uralilor, s'au aşezat 
mai întâiîn sudul Basarabiei de azi, 
în regiunea numită de ei Atelcuz, 
unde mau stat mult, deoarece, mâ- 
naţi de Pecenegi, au trecut în Pa- 
nonia, patria lor de azi.Insă nu toţi. 
Mulţi au rămas pe loc, amestecân- 
du-se cu nouii năvălitori. Aceştia 
formează primul strat de populaţie 
ungurească in părţele Moldovei. 

A doua epocă în care Ungurii s'au 
aşezat in Moldova este epoca ma- 
rilor reforme religioase, adică seco- 
lele XIV şi XV, când secuii, cari 
sunt tot unguri şi cari trecuseră la 
husitism, flind persecutați de cato- 
lici, mulți dintre ei au trecut în Mol- 
dova, unde fondară oraşul pe care 
îl numiră Huşi, după numele refor- 
matorului lon Hus. 

ŞI, în afară de aceste asezări» 
ungurești, trebuie să admitem că 
Ungurii din Transilvania au trecut 
continus, în număr mic desigur, în 

Moldova, fie pentru a scăpa de ser- 
viciul militar fie pentru alte motive. 


Astăzi însă această populaţie este 
pe cale să dispară. Numărul Cion- 
găilor fiind relativ mic, luptând pen- 
tru păstrarea credinţei şi limbei lor, 
ei au fost orimilaţi în mare parte de 
către populaţie autohtonă. 


Al. David. 


Revista Soc. Amatorilor de anti- 
chităţi din Basarabia despre care 
ne-am ocupat la cronica numărului 
5 al revistei noastre, continuă să a- 
pare în localitate sub conducerea 
d-lui V. Adiasevici. 

Până în prezent au apărut şase 
numere, cu un frumos material isto- 
ric şi documentar, 

E regretabil că limba în care sunt 
redactate unele articole lasă adesea 
de dorit sub raportul gramatical şi 
sintactic. 

Intre alte contribuţii pentru cu- 
noaşterea trecutului provinciei gă- 
sim şi câteva articole datorite cola- 
boratorului nostru d. G, Bezveconnâi. 
lo numărul 5 al revistei s'a publicat 
un document nelipsit de interes sem- 
nat de d. Bezveconnâi cu privire la 
francmasonii din Basarabia. 

In celelalte numere găsim sub a- 
ceiaş semnătură, un articol despre 
heraldica Basarabiei, O inspecţie în 
Basarabia 1815—1816 în care e vor- 
ba de vestitul Svinin, pseudo-revizo- 
rul mincinos cu faima istorică şi 
alte articole de deosebit interes pen- 


tru cunoașterea trecutului acestei 
provincii, 
POLITICA 
INTERNAȚIONALĂ 


Nicolas Murray Butler. Points de 
vue, Publications de la. Conciliation 


internaţionale, Paris, Buletin Nr. 7, 


8, 9— 1931. — Autorul acestei cărți 
este preşedinte al Dotaţiei Carnegie 
pentru pacea internaţională şi purta- 
torul premiei lul Nobel. Conducerea 
Centrului European al acestei Dota- 
ţii în persoana d-lui Babcock a soco- 


tit util a da publicului care se inte- 
resează de chestiunile politicei inter- 
naţionale o serie de articole şi cu- 
vântări ale lui Butler. 

Centrul european a avut dreptate, 
publicând această bruşură. Ea pre- 
zintă un interes considerabil. Auto- 
rul atinge diferite chestiuni, incepând 
cu organizaţia omenirel, sensul des- 
tinelor naţionale, Statele Unite s. a. 
m. d. şi sfârşind cu Universitatea, 
ca expresiunea spiritului internaţio- 
nal. . 
Expunerea este foarte clară, ani- 
mată. Firul gâudirei selecte se ridică 
uneori pånă la aforisme strălucite. 

Notez in special unele păreri in- 
teresante. 

Pe pag. 75 cetim: „Avem nevoe 
de un nou renaissance, o renaştere 
a cunoștinței, o renaştere a conven- 
ţiunilor fundamentale, şi a curajului 
şi o renaştere a unui larg america- 
nism“. 

Pe pag. 99: „Era noastră nu este 
cea a construcției națiunilor, ci cea 
a cooperației noul intelectuale, eco- 
nomice, politice şi sociale a națiuni- 
lor într'o societate de Națiuni amică 
a păcii, ordinei, liberalismului şi 
progresului“. » 

Pe pag. 103: „Frontierele econo- 
mice nu coincid cu frontierele poll- 
tice. Aceasta este motivul care si- 
leşte lumea să caute unităţile noui 
economice, polimorfe, variate, intin- 
se, diverse pentru a putea trăi în 
afară de conflicte şi mizerie“. 

Pe pag. 111: „Centrul gravităţii al 
interesului omenesc se deplasează 
dela politică către economie, dela 
consideraţiunile de forme de guver- 
nământ, de stabilirea şi apararea li- 
bertăţii individuale către considera- 
țlunile cari primesc producţia. distri- 
buirea şi consumaţia bogaţiei“. Apoi 
în legatură cu aceasta cetim (pe pag. 
126): „Trebuie de găsitun mijloc de 


-a apropia acest nou „mobile“, acest 


ideal nou economic de „mobile“ vechi 
şi idealurile intelectuale, politice şi 
religioase. 

Un interes deosebit provoacă dis- 
cursul autorului sub titlu de: „Indi- 
vidul şi colectivitatea“, în care gă- 

sim (pag. 134) următoarele păreri a- 
supra Rusiei comuniste. 


Rusia este „un laborator vast de 
încercări unde se elaborează un sis- 
tem nou de organizaţie economică 
socială şi politică... Dacă forma nouă 
de organizaţie politică şi economică 
sa stabilit pentru ca să ramână, 
este sigur că lumea întreagă va re- 
simţi efectele. Influenţa Revoluţiei 
Franceze care nu a fost un joc de 
copii în comparaţie cu revoluţia rusă, 
a făcut refexe să pătrundă până la 
regiunile cele mai îndepărtate ale 
globului“. Autorul își exprimă con- 
vingerea că idealul social nu este 
nici republica ierarhică a lui Platon, 
nici statul comunist al lui Marx şi 
Lenine, ci asociaţia liberă a oameni- 
lor cari activează in virtutea lui „Bill 
of Rights“, însă fiecare cu înalta in- 
teligență, cu un desemn moral, în 
spiritul solidarităţii sociale (pag. 149). 

Pentru realizarea acestui ideal el 
nu crede că este necesar un supra- 
stat. Trebuie numai conştiinţa intelec- 
tuală şi puterea morală pentru a a- 
cţiona ca cetățeni naţionali ale unei 
comunități internaţionale (p. 212). 

Extrasele de mai gus mi se par su- 
ficiente pentru a da cetitorului o idee 
justă asupra cugetării autorului, 


Craham Stuart, professeur a Stand- 
ford University, Californie. La Poli- 
tique Efrangere des Etats Unis et 
PAmerique Latine, Paris 1930 (Publ. 
Carnegie). — Broşura profesorului 
Stuart este o carte plină de material 
bogat al faptelor și datelor cu pri- 
vire la politica externă a continen- 
tului Nou. 


Cea mai interesantă parte a cărți 
este capitolele consacrate „noului pan- 
americanism* şi „doctrinei Monroe“. 

Ele ne arată ce proporţii conside- 
rabile au luat raporturile mutuale ale 
Statelor americane în scop de a 
stabili intre ele o unitate de vederi 
comune faţă de Europa şi o pace 
durabilă. 

Autorul apără doctrina Monroe, in- 
dicând evoluţia ei în peripeţiile isto- 
rice şi diferitele el interpretări. Sen- 
sul acestei doctrine autorul îl vede în 
recunoaşterea intereselor primordiale 
a ambelor Americi ca deosebite de 
cele ale Europei (p. 64). 

Foarte amănunţit se expune rapor- 
turile diplomatice între Statele-Unite 
de o parte şi Mexic, Panama şi 
Nicaragua de altă parte. 

Cartea poate fi recomandată tutu- 
ror celor interesaţi în chestiuni de 
politică internaţională. 

A. Boldur, 

noui pe un tărâm pe care s'a lucrat până acum disparat 
şi fără ecou. 

Chemăm deci pe frații noștri la lucru. - 

$ „VB, 


Abonamentele şi toată corespondența pentru revista 
„Viaţa Basarabiei“ se trimite pe adresa următoare: 
D-lui Pan. Halippa, str. Iaşilor 15, Chişinău. 


Redacţia și 
Administrația Revistei „V. B.“ 


Colaboratorii revistei „Viaţa Basarabiei“ sunt rugați să 
trimită materialul lor scris citeț şi numai pe o parte. 


Orele de lucru și de primire la redacția și administra- 
ţia revistei „Viaţa Basarabiei“ sunt: seara între 6-7. 
„Redacţia şi administrația 
revistei „V. B.“ 


Acest număr al revistei „Viaţa Basarabiei“ se trimite 
spre a se lua cunoștință de editura noastră, cu rugămintea 
cătră adresați de a se abona, 

Reţinerea numărului acestuia: o vom considera ca un 
consimțimânt de a se prenumera - printre abonaţii noştri. 

Dacă nu doriți să fiți abonat la revistă, rugăm să ne 
restituiți numerele primite, cu indicația „retur“ şi fără a 
rupe adresa veche. 

Administraţia revistei „V. B.“ 


Abonamentul: 120 lei pe an; pentru autorităţi lei 500. 


TIPOGRAFIA 
Băncii 
Centrale 
Cooperative 


CHIŞINĂU 
str. Principele 


Nicolae No. 25 
TELEFON 4.73 


SZINCOGRAHA 


YSKY | 


STA. FUADA Cmuovtcu e SA cuzwecnai) À 


- Prețul 15 lei 


